qundao/data-zh-poetry huggingface dataset:
廖山立自号海桴赋此为赠
作者：邓雅
朝代：明
体裁：七言律诗

雁叫西风海国秋，乘桴万里兴悠悠。宣尼已去同谁往，徐市应能共子游。几向梦中寻阆苑，更于何处辨瀛洲。天边明月清如许，不载红尘一点愁。
彭泽
作者：邓雅
朝代：明
体裁：五言律诗

山通彭泽县，天设海门关。万水潴清浊，千艘渡险艰。望洋今日叹，承诏几时还。欲访陶潜宅，闻风有愧颜。
御史丁公子坚与余为金石交而经岁不面殊抱怏怏甲子冬公重游玉笥留旧馆信宿既去余始自外归为之怅然赋诗写情因录奉寄
作者：邓雅
朝代：明
体裁：七言律诗

壮节高标御史公，雄文佳句盛唐风。飞腾已羡同雕鹗，离别那堪似燕鸿。窗外月明梅自发，瓮头春暖酒偏浓。无由一遂重论约，翘首东南望葛峰。
忆上海令黄子律
作者：邓雅
朝代：明
体裁：五言律诗

独坐看新月，长吟忆故人。婵娟同此夜，离别又经春。白发催人老，青山入梦频。无由一相见，顾影倍伤神。
忆外舅（陈姓字怀远）
作者：邓雅
朝代：明
体裁：五言律诗

外舅襄阳远，音书恨未通。关河奔走外，乡国乱离中。暗草江南路，晴云塞北鸿。一尊林下酒，谈笑几时同。
忆母
作者：邓雅
朝代：明
体裁：五言律诗

独夜沧州月，清光照胆寒。倚阑情脉脉，忆母泪漫漫。感慨成千古，忧思集万端。那堪听乌鸟，啼到五更残。
恒德堂为邹母廖氏赋
作者：邓雅
朝代：明
体裁：古风

小年曾读共姜自誓篇，使我敬之神凛然。只今廖氏有恒德，姓名千载同流传。廖氏本是良家子，二十嫠居忍同死。翁姑白发子方孩，自采蘋蘩供祭祀。白日皎皎天苍苍，此心百鍊坚如纲。当年自誓靡他适，堂前终养仍二子。伯瑜仲玮俱有孝行终丧，容颜渐老子成立，更筑高堂面青壁。岁寒何物耐风霜，翠柏崔嵬二千尺。
悼亡
作者：邓雅
朝代：明
体裁：五言律诗

蚤岁期偕老，中年慨独存。凭棺惟洒泪，剪纸莫招魂。令德宜家室，深恩及子孙。终当求密石，为尔表高坟。
悼亡
作者：邓雅
朝代：明

衰年失内助，抚事怀百忧。伤哉儿女情，哭泣无时休。感叹裂中肠，涕泗忽交流。悲风既惨惨，白日空悠悠。容颜不复见，恩义莫能酬。恨无神仙诀，千岁同优游。忧思不能忘，郁结何由开。一杯强排遣，顷刻还复来。落花随春风，片片拂帘幕。不见闺中人，韶华成寂寞。
悼亡·其一
作者：邓雅
朝代：明
体裁：古风

衰年失内助，抚事怀百忧。伤哉儿女情，哭泣无时休。感叹裂中肠，涕泗忽交流。悲风既惨惨，白日空悠悠。容颜不复见，恩义莫能酬。恨无神仙诀，千岁同优游。
悼亡·其二
作者：邓雅
朝代：明
体裁：古风

忧思不能忘，郁结何由开。一杯强排遣，顷刻还复来。落花随春风，片片拂帘幕。不见闺中人，韶华成寂寞。
感兴
作者：邓雅
朝代：明
体裁：古风

乌兔迭循环，山川自流峙。悠悠宇宙内，人生独能几。荣华如飘风，世事若流水。安得求长生，后天与终始。
戊辰岁夏五月嘉谷初华而北风不止民以为忧恐秀而不实子乃默祷于天越翼日忽南风足以阜财解愠有喜而作
作者：邓雅
朝代：明
体裁：古风

仲夏多北风，拂我庭树枝。树枝不足惜，嘉谷乃非宜。默祷若有应，今朝反南飔。凭高一眺望，品物生光辉。天道妙斡旋，圣心乃弗违。至公在刑赏，足以安群黎。
拟古九首
作者：邓雅
朝代：明

鸿濛昔未判，道在虚无间。一从开辟始，二气乃循环。物各一太极，人心胡不然。圣神立纲常，足以万世传。龙马负河图，凤鸟鸣岐山。羲文有圣德，祥瑞出世间。自从衰周来，古道日凋残。是以鲁中叟，已矣发长叹。夷齐圣之清，天地钟间气。仁哉让国心，忠矣谏伐意。首阳虽饿死，万古终无愧。俯仰怀高风，吁嗟劝来世。鲁君昔好贤，致币颜阖家。宁知贤者心，视此犹泥沙。一瓢自可乐，万钟我何加。云山竟长往，此道谁疵瑕。颜回在陋巷，所乐非箪瓢。仲蔚守蓬蒿，素心甘寂寥。斯滥岂我志，固穷非一朝。怀哉松柏姿，岁寒终后凋。贤哉楚大夫，何事沉汨罗。怀王信谗佞，吾道成蹉跎。守义死亦足，偷生辱何多。湘流若有恨，千古作回波。四皓居商山，名声满天下。一出定汉储，仍作肥遁者。谷中有芝草，门外无车马。俯仰思古人，富贵视土苴。渊明守道者，众妙藏心胸。读书不求解，吟诗不求工。得酒兀然醉，何曾计穷通。斯人去已久，举世高其风。山中有逸民，峨冠大布衣。悠然对松菊，饮酒和陶诗。落落忘世事，嬉嬉如小儿。超然慕太古，犹将问庖羲。
拟古九首·其一
作者：邓雅
朝代：明
体裁：古风

鸿濛昔未判，道在虚无间。一从开辟始，二气乃循环。物各一太极，人心胡不然。圣神立纲常，足以万世传。
拟古九首·其七
作者：邓雅
朝代：明
体裁：古风

四皓居商山，名声满天下。一出定汉储，仍作肥遁者。谷中有芝草，门外无车马。俯仰思古人，富贵视土苴。
拟古九首·其三
作者：邓雅
朝代：明
体裁：古风

夷齐圣之清，天地钟间气。仁哉让国心，忠矣谏伐意。首阳虽饿死，万古终无愧。俯仰怀高风，吁嗟劝来世。
拟古九首·其九
作者：邓雅
朝代：明
体裁：古风

山中有逸民，峨冠大布衣。悠然对松菊，饮酒和陶诗。落落忘世事，嬉嬉如小儿。超然慕太古，犹将问庖羲。
拟古九首·其二
作者：邓雅
朝代：明
体裁：古风

龙马负河图，凤鸟鸣岐山。羲文有圣德，祥瑞出世间。自从衰周来，古道日凋残。是以鲁中叟，已矣发长叹。
拟古九首·其五
作者：邓雅
朝代：明
体裁：古风

颜回在陋巷，所乐非箪瓢。仲蔚守蓬蒿，素心甘寂寥。斯滥岂我志，固穷非一朝。怀哉松柏姿，岁寒终后凋。
拟古九首·其八
作者：邓雅
朝代：明
体裁：古风

渊明守道者，众妙藏心胸。读书不求解，吟诗不求工。得酒兀然醉，何曾计穷通。斯人去已久，举世高其风。
拟古九首·其六
作者：邓雅
朝代：明
体裁：古风

贤哉楚大夫，何事沉汨罗。怀王信谗佞，吾道成蹉跎。守义死亦足，偷生辱何多。湘流若有恨，千古作回波。
拟古九首·其四
作者：邓雅
朝代：明
体裁：古风

鲁君昔好贤，致币颜阖家。宁知贤者心，视此犹泥沙。一瓢自可乐，万钟我何加。云山竟长往，此道谁疵瑕。
挽丁御史子坚
作者：邓雅
朝代：明
体裁：五言律诗

仕为文章显，名因政事香。泮芹新雨露，台柏旧风霜。往事空流水，荒阡几夕阳。遥知千载后，潜德有辉光。
挽何仲畴
作者：邓雅
朝代：明
体裁：七言律诗

南朝人物数君家，异代兴衰一叹嗟。独羡中流存砥柱，那知清骨葬烟霞。诗书在笈从儿读，翰墨留香与世誇。重过东桥堪洒泪，春风吹落墓前花。
挽何同德
作者：邓雅
朝代：明
体裁：五言律诗

一代衣冠士，平生铁石心。有才乖世用，多难祗愁吟。岁月容华老，风霜肺病侵。不堪埋玉树，痛哭泪沾襟。
挽刘廉使楚奇
作者：邓雅
朝代：明
体裁：七言排律

白鹭青原钟淑气，凤凰芝草见祯祥。朝廷有道需才杰，岭海无虞佐宪纲。暂假风霜清瘴疠，祗将忠孝感穹苍。岁寒共喜坚松柏，世事那知变海桑。慷慨捐躯探虎穴，凄凉归骨葬螺冈。忠魂万古留遗恨，潜德千年有耿光。许远不忘唐社稷，苏卿犹著汉文章。哀歌有尽情无尽，稍稍悲风起白杨。
挽娄仲贤
作者：邓雅
朝代：明
体裁：七言律诗

翰墨论交四十年，客中闻讣独潸然。怀才祗向空山老，继志终看令子贤。万卷诗书存旧业，千年松柏表荒阡。欲知化鹤游何处，玉笥峰头访十仙。
挽廖县丞止信
作者：邓雅
朝代：明
体裁：七言律诗

盛时文物晋风流，天上归来雪满头。富贵十年成往事，衣冠千古葬荒丘。骑龙无复朝双阙，跨鹤犹疑在十洲。一曲哀歌两行泪，飘零遗藁付谁收。
挽成之刘进士
作者：邓雅
朝代：明
体裁：五言律诗

岁月穷经传，名声重甲科。暮年遭丧乱，吾道竟蹉跎。正喜藏修好，其如老病何。贻文嗟绝笔，痛哭望松萝。
挽曾主簿伯曼
作者：邓雅
朝代：明
体裁：七言律诗

曾承恩命佐殊邦，多病归田检药囊。玉树忍看埋土壤，朱弦无复奏宫商。千金子壮心何恨，万卷书存业未荒。惆怅旧游今已矣，山房题咏墨犹香。
挽曾侍郎得之
作者：邓雅
朝代：明
体裁：七言排律

圣主求贤问治安，先生承诏起江干。百年事业存经济，万里云霄振羽翰。制作尽稽周典礼，风流不减晋衣冠。丹墀奏对天颜近，画省论思月色寒。道学每期千载重，文章底用后人看。病思启箧焚遗藁，诏许还山别上官。记就玉楼仙梦远，粉书丹旐客心酸。祠堂万古屏山麓，松柏参天集凤鸾。
挽曾隐君大雅
作者：邓雅
朝代：明
体裁：七言律诗

生长屏山孝义门，两朝文物古风存。菊松长日为宾主，诗礼平生教子孙。每喜从君论雅道，不堪挥泪吊孤坟。伤心最是山头鹤，飞去飞来为失群。
挽李次晦
作者：邓雅
朝代：明
体裁：七言律诗

曾向天门听佩珂，复归林麓卧烟萝。家声旧说西平后，堂构新成玉笥阿。止喜菊松娱晚节，不堪岁月抱沉疴。翛然一去成千古，四海朋游涕泪多。
挽绍兰长老
作者：邓雅
朝代：明
体裁：七言律诗

齐己才名自不群，远公禅学更无伦。曾同寺里看明月，忍向山中哭白云。法相本空心自悟，去来无碍道长存。谁知一滴曹溪水，洗尽人间万劫尘。
挽绍兰长老
作者：邓雅
朝代：明

齐已才名自不群，远公禅学更无伦。曾同寺里看明月，忍向山中哭白云。法相本空心自悟，去来无碍道长存。谁知一滴曹溪水，洗尽人间万劫尘。
挽邹主簿应端
作者：邓雅
朝代：明
体裁：七言排律

青枫江上结愁云，一曲哀歌泪欲吞。富贵昔年成底事，山川何处吊孤魂。茫茫天地无穷恨，耿耿心怀莫共论。明月未归华表鹤，高风宁羡北溟鲲。半生身世才名误，万卷诗书手泽存。令子承家亲尚健，衣冠仍数道乡门。
挽陈敏恭
作者：邓雅
朝代：明
体裁：七言律诗

天地同生即弟兄，可怜未识尔先倾。白云黄叶空山墓，落日西风过客情。往事不堪同幻梦，流泉犹自带哀声。从来贤达皆知命，祗恨庭闱隔死生。
挽陈长史丝溪二首
作者：邓雅
朝代：明

蚤岁攻文籍，中年乐宦游。儒林有根柢，王府赞谋猷。山拥秦城壮，云连玉笥幽。功成身已退，底事致愆尤。一死人皆有，嗟君独可哀。金陵归白骨，玉笥失英才。猿啸悲风急，山空古木摧。相过一洒泪，明月照苍苔。
挽陈长史丝溪二首·其一
作者：邓雅
朝代：明
体裁：五言律诗

蚤岁攻文籍，中年乐宦游。儒林有根柢，王府赞谋猷。山拥秦城壮，云连玉笥幽。功成身已退，底事致愆尤。
挽陈长史丝溪二首·其二
作者：邓雅
朝代：明
体裁：五言律诗

一死人皆有，嗟君独可哀。金陵归白骨，玉笥失英才。猿啸悲风急，山空古木摧。相过一洒泪，明月照苍苔。
挽黄玉润
作者：邓雅
朝代：明
体裁：五言律诗

未见还堪恨，云亡恨更多。麟经藏箧笥，马鬣葬山坡。无复蒲轮召，空闻薤露歌。高风不可仰，吾道竟如何。
撷兰生诗为陈长文赋
作者：邓雅
朝代：明
体裁：古风

吾观天地化，草木亦已蕃。光风汎九畹，膏泽被崇兰。美人拟为佩，采采幽岩间。何当遗所思，报以青琅玕。
故上海令黄子律哀诗（并序）
作者：邓雅
朝代：明

葛溪有臞儒，冰雪瑩怀抱。世事澹无营，经史日稽考。謇余素相知，同年复同道。谊重比金兰，才高擅词藻。前年赴公车，异县得国宝。廉勤恒自守，始终竟莫保。赐归荷皇恩，抱病因热恼。望乡无百里，沦没殡江岛。呜呼哲人萎，寂寞青山老。痛哭悲风来，愁云翳穹昊。
故上海令黄子律哀诗（并序）
作者：邓雅
朝代：明
体裁：古风

葛溪有臞儒，冰雪莹怀抱。世事澹无营，经史日稽考。謇余素相知，同年复同道。谊重比金兰，才高擅词藻。前年赴公车，异县得国宝。廉勤恒自守，始终竟莫保。赐归荷皇恩，抱病因热恼。望乡无百里，沦没殡江岛。呜呼哲人萎，寂寞青山老。痛哭悲风来，愁云翳穹昊。
故人论诗
作者：邓雅
朝代：明
体裁：古风

故人赏我吟，操纸索我题。展席临清风，颇觉心神怡。幽禽何方来，和鸣在高枝。文鱼亦游泳，新水初盈池。对此发清兴，援琴赋新诗。郑卫非所好，鲍谢难同时。古人如可作，渊明真我师。
文彬借前韵见示用隐居之兴答之
作者：邓雅
朝代：明
体裁：七言律诗

布衣长日坐松风，肥遁惭无济世功。海上欲寻蓬岛去，花间疑与武陵通。烟霞碧嶂群仙府，风雨苍苔一亩宫。多谢吾宗频顾问，儒生今学采芝翁。
新淦晓发
作者：邓雅
朝代：明
体裁：七言律诗

淦水东头晓发船，邑人争看去朝天。老人星现当平治，圣主恩深被宠宣。身到九重依日月，路经千里越山川。此行得遂平生志，归课儿孙种秫田。
早春踏雪游群玉山中
作者：邓雅
朝代：明
体裁：古风

山中春早寒，涧道积冰雪。屐齿碎琼瑶，行吟思清绝。仙人乘素鸾，飞下白银阙。授以长生方，金茎和玉屑。
早朝
作者：邓雅
朝代：明
体裁：七言律诗

九重城阙五云中，万国衣冠拜衮龙。道德仰瞻天地大，车书复见古今同。凤凰池暖春先动，鳷鹊楼高雪正融。头白趋朝沾圣泽，几回吟对万年松。
昌邑山
作者：邓雅
朝代：明
体裁：五言律诗

水落江心正，人行岸脚斜。祠神过水府，倚棹近渔家。饮啄宜沙鸟，漂流愧客槎。戍兵严警逻，为报上京华。
明明中天月
作者：邓雅
朝代：明
体裁：古风

明明中天月，良夜流清辉。自从开辟来，不知几盈亏。人事有代谢，天地无穷时。安得求长生，对月常吟诗。
星子县阻风
作者：邓雅
朝代：明
体裁：七言律诗

冬十二月朝天关，我船正泊星子湾。祈灵已谒晏侯庙，举目更望匡庐山。风涛汹涌阻行色，岁事峥嵘悲旅颜。是身安得生羽翼，飞上九天浑未艰。
春愁曲
作者：邓雅
朝代：明
体裁：古风

昨暮思出游，今朝还复止。潇潇风雨声，总在春愁里。落花沾污泥，片片飞不起。何事与閒愁，共付东流水。
春日寄丁御史子坚王知县彦晖
作者：邓雅
朝代：明
体裁：古风

光风拂柔条，膏泽被幽草。翟雉羽毛鲜，仓庚语音好。彼物各生成，吾年独衰老。感此惜韶华，觞来即倾倒。栖迟托丘园，穷达付穹昊。却忆同心人，贞坚永相保。
春望和黎时高韵
作者：邓雅
朝代：明
体裁：七言律诗

俯仰人间岁月流，偶同春望兴悠悠。桃花掩映东西岸，烟水微茫上下舟。白酒香生茆店里，黄鹂声在树枝头。锦袍年少谁家子，走马看花乐未休。
晏起
作者：邓雅
朝代：明
体裁：五言律诗

老夫常晏起，饭后始梳头。懒慢从人笑，清閒得自由。美蔬聊当肉，大布可为裘。邻叟时相问，农谈酒数瓯。
晚兴
作者：邓雅
朝代：明
体裁：古风

西岭下红日，前林生白烟。凭轩散游目，归翼何翩翩。彼物自閒适，此身胡不然。冥栖在岩谷，养道希长年。
晚凉访邻曲诸友
作者：邓雅
朝代：明
体裁：古风

晚凉步幽径，微风飘衣襟。悠悠何所思，所思在同心。邻居二三友，托好在云林。宁忧贫与贱，所乐书与琴。閒时辄相过，有酒能共斟。醉时各分散，明日重相寻。
晚宿清江
作者：邓雅
朝代：明
体裁：七言律诗

金凤州前落日低，清江城下泊船时。白头总是朝天客，黄柳齐攀系缆枝。万里云霄悲旅雁，千家砧杵捣寒衣。明朝拟拜黄堂守，却驾天风去似飞。
晨起
作者：邓雅
朝代：明
体裁：七言律诗

曾从玉洞看云松，又向金门拜衮龙。四海岂无青眼士，满船俱是白头翁。夜瞻斗柄天旋左，朝望扶桑日上东。最喜太平今有象，赐归何幸乐年丰。
暇日蒙子玉见招得陪诸君子燕饮欢甚大醉中放浪形骸之外而不自知也因自述一诗并作解嘲云
作者：邓雅
朝代：明
体裁：七言律诗

六十行年两鬓衰，秋风吹老芰荷衣。白云黄鹤堪为友，流水青山总是诗。物外游心如太古，人前索笑似婴儿。坐中不著疏狂士，那得诸公一解颐。
暇日阅谢检校叔宾诗集
作者：邓雅
朝代：明
体裁：五言律诗

北极开薇省，东山筑草堂。斯人兼吏隐，盛代有辉光。用法元师汉，吟诗更拟唐。深惭策驽骀，犹欲并腾骧。
暮归途中作
作者：邓雅
朝代：明
体裁：古风

残阳在林梢，孤鸟度微影。行人念归程，十里隔松岭。萧萧风色寒，漠漠烟光暝。稍喜近人家，溪桥接村径。
暮春同友人观江涨
作者：邓雅
朝代：明
体裁：五言律诗

江树雨潇潇，江波断板桥。望洋心若失，泛艇兴偏饶。且共渔竿乐，须逃府檄招。白鸥知客意，并戏亦飘飘。
暮春閒居
作者：邓雅
朝代：明
体裁：古风

冉冉春已暮，潇潇风雨交。残红付流水，新绿荫衡茅。玄鸟识时序，双双寻故巢。静中方遣虑，凭几玩羲爻。
暮秋感事
作者：邓雅
朝代：明
体裁：古风

寒风起萧瑟，落叶鸣空阶。荣枯固常理，时事何其乖。俯仰慨今古，无由舒我怀。皇天亦愁思，白日常阴霾。
曾尚迪见访失迎又辱寄诗奉答
作者：邓雅
朝代：明
体裁：七言律诗

懒慢无堪不出关，喜观书卷倦登山。偶寻芝术穿云去，却伴渔樵带月还。客至未同今日会，鹤归相对老夫閒。来诗细把灯前读，有约重论足慰颜。
月夜有怀曾主簿伯曼
作者：邓雅
朝代：明
体裁：古风

华月照虚馆，悲蛩鸣草根。閒情还脉脉，离思更纷纷。感慨不成寐，羁孤谁与论。惟应弃官客，佳思寄琴樽。
月夜述怀
作者：邓雅
朝代：明
体裁：古风

贫贱非可乐，所乐安其常。纷纷名利途，而我业田桑。朝出自荷锄，暮归还举觞。微微山风来，皎皎明月光。幼女劝加餐，诸孙牵我裳。相顾聊一哂，万虑俱消忘。
有感
作者：邓雅
朝代：明
体裁：古风

昨日天气热，披襟步林间。今朝朔风劲，觉我衣裳单。气运有盛衰，天道常循环。富贵何足羡，贫贱何足叹。
望湖亭
作者：邓雅
朝代：明
体裁：七言绝句

鄱阳水落一疋练，庐阜云开九叠屏。不是坡仙有题咏，老夫无意上湖亭。
望湖亭读坡仙诗景仰高风重题四韵
作者：邓雅
朝代：明
体裁：七言律诗

不识眉山苏学士，望湖亭上忆高风。心胸自可吞彭蠡，眉宇何如见华峰。旧日题诗留篆刻，平生为国守精忠。文章千古谁能似，湖水滔滔日向东。
未央瓦砚为徐县丞伯澄赋
作者：邓雅
朝代：明
体裁：古风

未央废后成荒草，片瓦拾来如拾宝。沟池磨洗劫灰馀，作砚宁输铜雀好。方平润泽如铁坚，窗间试墨生云烟。大明功业可记述，西汉文章宜校编。吾知徐君实好古，却忆酂侯心独苦。呜呼汉家宫阙四百年，此瓦作砚人犹怜。
杨花用丁御史韵
作者：邓雅
朝代：明
体裁：七言排律

绿杨堤上起鲜飙，无数飞花映日娇。稍近楼台度帘幕，忽沾杯斝绚琼瑶。灞陵吟望春偏好，彭泽行寻路匪遥。照眼适同张绪态，多情浑似小蛮腰。轻随戏蝶飘邻圃，急送游人过市桥。村白不禁芒履踏，店香须赴酒家邀。难收弱絮从衣薄，错认柔丝把鬓撩。摇荡度江千万里，颠狂辞树两三朝。残春莫怪犹飞雪，明日重看定化薸。底事诗人频赋咏，绣衣曾惹上丹霄。
松壑为张仲伦赋
作者：邓雅
朝代：明
体裁：古风

淦水东南望松壑，秀色茏葱气磅礴。千株雪压龙虎争，万窍风生竽籁作。团团白石春泉香，中有一士身昂藏。问之不笑亦不语，羊裘革履渔竿长。松间贮酒三百斛，醉采松花看麋鹿。雨里桑麻十亩园，烟中萝薜三间屋。浩叹风尘今几春，渔樵为伴松为邻。明年我亦从栖息，松下凭君作主人。
枕上作
作者：邓雅
朝代：明
体裁：五言律诗

梦断五更时，山家鸡乱啼。风生梧树里，月过纸窗西。为客心牢落，伤时气惨悽。遥怜征战地，万骨委尘泥。
柬丘行素
作者：邓雅
朝代：明
体裁：五言律诗

久别丘行素，重逢发半苍。世情无系累，文物有辉光。岁月宜琴酒，乾坤任海桑。相知几人在，万感集中肠。
柬同宗邓仲伟
作者：邓雅
朝代：明
体裁：古风

流水本同源，丛兰亦同根。匪有薰莸异，而无泾渭分。余忝高密裔，念君亦闻孙。礼服既悠远，岁月复驰奔。相视如路人，莫知卑与尊。兹晨得良晤，永托为弟昆。所重骨肉亲，贵贱安足论。我昔历艰苦，慷慨心欲扪。八龄失所怙，犹幸慈母存。鞠育与教诲，天地同深恩。乱离废旧业，诗礼犹清门。不敢忝厥祖，佩服先哲言。为君写衷曲，短笔聊复援。
柬姚观海
作者：邓雅
朝代：明
体裁：七言律诗

一村烟火接邻居，来往清谈也自娱。顾我只为文字苦，看君不受利名驱。松边乱复成茅屋，花外晴来置酒壶。莫怪近年相见少，陇头时复带经锄。
柬张伯川
作者：邓雅
朝代：明
体裁：七言律诗

同郡能诗张伯川，妙思涌出如春泉。昔年曾作刀笔吏，此日复种桑麻田。松花酿酒醉明月，荷叶制衣眠紫烟。山中风景自可乐，祗恐束帛来戋戋。
柬江泳思
作者：邓雅
朝代：明
体裁：五言律诗

卖药同康伯，吟诗学少陵。惊看写珠玉，群得备参苓。岁月吾衰老，山林子俊英。何当种梧树，蚤听凤凰鸣。
梦故妻
作者：邓雅
朝代：明
体裁：七言律诗

岁晏江乡梦故妻，梦回愁绝听鸣鸡。菱花不照双鸾舞，松月谁怜一鹤栖。黄叶故山埋骨地，白头孤枕悼亡诗。伤心最是门前水，呜咽长流无尽时。
楚王府典宝邓尚忠访余叙宗族之好诗以赠之
作者：邓雅
朝代：明
体裁：七言律诗

江风萧萧江树枯，使君走马寻郊居。不嫌野老守贫贱，肯同草坐论诗书。灯前斗酒暂为乐，天上丹心思远图。我家功业著汉代，勖哉善保千金躯。
楮衾用贯酸斋芦花被韵
作者：邓雅
朝代：明
体裁：七言律诗

楮衾如雪绝纤尘，稳卧还须藉布茵。一片白云松下榻，五更明月梦中身。惟应纸帐堪同调，祗恐梅花亦笑贫。赢得素风含混沌，夜寒一煦便回春。
樵舍
作者：邓雅
朝代：明
体裁：五言律诗

樵舍临江浒，柴门数十家。驿亭依柳树，客棹泊汀沙。岁晏风霜肃，天长道路赊。舟师告群老，十日到京华。
次丁御史题群玉山房韵
作者：邓雅
朝代：明
体裁：七言律诗

我家旧宅如蜂房，移居竹圃安蒲床。床头惟有书剑在，屋里更无儋石藏。静爱吟诗宗鲍谢，閒思开径接求羊。先生肯作渔樵伴，却笑时人逐利忙。
次刘俊钦见寄韵
作者：邓雅
朝代：明
体裁：古风

微风度双鸟，落日鸣孤蝉。悄悄动离思，悠悠伤暮年。因思同心友，载诵停云篇。俯仰天地内，夷犹江水边。渔舟閒白日，旅舍隔苍烟。踰月不相见，来诗娱目前。
次刘观澜为题群玉山房韵
作者：邓雅
朝代：明
体裁：七言律诗

自笑鄙夫耽野趣，结茆相对白云岑。苍苔古木门前路，明月清风世外心。倚剑秋高看鹤舞，吹箫夜半作龙吟。故人若许来相访，祗向栖霞谷口寻。
次玉笥罗提点竹间韵
作者：邓雅
朝代：明
体裁：五言律诗

闻师卧竹阴，故我竹间寻。嵇阮平生趣，求羊太古心。月明看凤宿，风起听龙吟。想得题诗处，毫端翠色侵。
次胡仲宣题山房韵
作者：邓雅
朝代：明
体裁：七言律诗

涧上渔樵陇上云，此身甘与鹿麋群。白云冉冉峰头见，流水泠泠竹下闻。崖石倚天犹铁色，莓苔经雨自花纹。劳君远寄山中咏，绝胜天葩吐异芬。
次萧编修用济韵
作者：邓雅
朝代：明
体裁：五言律诗

新诗烦故友，远寄自城中。岂意龙门客，能思鹤发翁。别离尘世换，著作古人同。不有知音士，谁怜爨下桐。
次韵答陈学之
作者：邓雅
朝代：明
体裁：七言律诗

经年不见陈公子，临眺湖山乐未休。海鹤昼归云表树，岸花晴照水边楼。文章自许唐人并，旷达须从晋代求。多谢向来诗句好，月明思泛剡川舟。
次韵答黎元复
作者：邓雅
朝代：明
体裁：七言律诗

幽人卜居谁与邻，坐对青山忘世纷。茹芝欲学黄绮辈，生世幸逢尧舜君。纶巾鹤氅静观易，茧纸乌丝閒缀文。相看又是数年别，事业日进过前闻。
欲到丰城不果
作者：邓雅
朝代：明
体裁：五言律诗

可惜丰城地，船中瞥眼过。楼台新雉堞，戎马旧山河。龙剑知谁得，虬须奈老何。临风屡回首，重到恐蹉跎。
此老
作者：邓雅
朝代：明
体裁：古风

此老日无事，悠然天地间。临池羡游鲤，倚槛爱青山。心与白云远，意同芳树閒。从渠逐声利，贫乐独希颜。
毛教谕见过自云荐贤多矣然为国而非为私也余深美之赋此为赠（字弘济文江人神童之后）
作者：邓雅
朝代：明
体裁：七言律诗

几人名在荐贤中，黼黻斯文大有功。玉遇卞和应价长，马逢伯乐始群空。门前桃李多时满，天下车书此日同。顾我无才兼母病，不辞茅屋听秋风。
江上归山中访友
作者：邓雅
朝代：明
体裁：七言律诗

曾向烟波弄钓船，复归茅屋听潺湲。閒情一片宜松竹，白发千丝照简编。物外乾坤逢泰运，山中风雪度残年。兴来更把枯藤杖，寻访梅花洞里仙。
江上有怀张叔恭
作者：邓雅
朝代：明
体裁：古风

清川日悠悠，远树何苍苍。群雁向北飞，孤鹤独南翔。美人乐栖遁，采薇陟高冈。相思不可见，烟雾正微茫。
江上有怀曾主簿
作者：邓雅
朝代：明
体裁：古风

归鸿不可留，去鹤犹难招。朔风起离思，短发寒飘萧。远树带斜日，沧江生暮潮。双飞愧鸥鸟，独立心摇摇。
江上有怀石门梁先生
作者：邓雅
朝代：明
体裁：古风

微阳落平沙，高树带残雨。客思堕微茫，渔舟泛容与。萧然来远风，独立谁与语。怅望西飞云，相思渺何许。
江上有怀谢检校叔宾
作者：邓雅
朝代：明
体裁：七言律诗

江树历历江风清，独立相思无限情。功名期子上麟阁，烟波老我寻鸥盟。杜陵长吟悲白发，谢安久处忧苍生。行看三载脱衰绖，遥望五云朝玉京。
江上览物有感
作者：邓雅
朝代：明
体裁：古风

愁怀似江水，汩汩无时休。俯仰今古意，凄凉天地秋。鸿飞避矰缴，鱼跃惊纶钩。所幸遂天性，逍遥在沧洲。
沧洲秋夜对月
作者：邓雅
朝代：明
体裁：七言律诗

长年为客寓沧洲，时序堪惊兴颇幽。明月正当书馆夜，西风先动桂林秋。乘槎万里思河汉，倚剑三更望斗牛。老去尚馀豪气在，浩歌声落大江头。
泊樟镇谒宝金山
作者：邓雅
朝代：明
体裁：七言律诗

清江之水清悠悠，行人发棹江之头。封溪晚泊集千艇，宝金晨谒登层楼。山川感慨今古事，草木变衰天地秋。我来再拜何所祝，四海永清蒙帝休。
洪武丙寅有妖僧诱愚民为乱不旋踵而败有感而作
作者：邓雅
朝代：明
体裁：古风

乾坤蓄四德，品汇资生成。彼物固蠢然，人心本虚灵。奈何庸愚者，往往轻其生。大义废纲常，春秋重典刑。中心怀恻隐，作诗垂戒惩。
洪武壬戌夏六月诏徵天下贤良赴京擢用雅以非才例蒙郡举而适婴疾病乃恳辞既归辱亲故枉问赋此为谢并述鄙怀
作者：邓雅
朝代：明
体裁：七言律诗

秋风萧飒鬓毛衰，怀抱无因得好开。林壑独栖嗟已老，朝廷三聘愧非才。乞归幸遂丘园乐，问讯多烦故旧来。谩写新吟谢知己，不妨共醉菊花杯。
洪武癸亥夏五渡江访诸友暮归既登舟而风雨骤至
作者：邓雅
朝代：明
体裁：古风

清晨访故旧，及暮始言还。发棹风雨至，去留良独难。小舟如一叶，出没波涛间。兀坐丧神魄，相顾惨不欢。此身尽沾濡，那复惜衣冠。在险犹仓猝，历险心始寒。从兹慎行止，宁复婴忧患。
清夜对月
作者：邓雅
朝代：明
体裁：古风

万古一轮月，清光照九州。长生白兔捣灵药，不能医此万斛之穷愁。人生百年世稀有，去岁红颜今白首。凭谁唤起谪仙人，乘月高歌对樽酒。对樽酒，发长叹，月中桂树不可攀。功名富贵我何有，诗卷长留天地间。
清明
作者：邓雅
朝代：明
体裁：七言律诗

落花芳草燕争飞，寒食清明客未归。山远定劳慈母望，地偏真与故交违。十年书剑嗟何补，二顷榛芜悟昨非。羁思不堪长缱绻，几回愁绝送斜晖。
清明日扫先坟
作者：邓雅
朝代：明
体裁：五言律诗

已过寒食节，况值落花天。对雨情无限，思亲泪泫然。丘墟迷草莽，天地惨风烟。有鸟来何处，哀鸣向我前。
游郁木
作者：邓雅
朝代：明
体裁：五言律诗

郁木多朋辈，重游累作期。峡寒霜落早，涧曲水行迟。药拟分瑶草，书仍访墨池。平生耽野趣，一到一题诗。
游金坡道院
作者：邓雅
朝代：明
体裁：古风

曾阅金坡图，未访金坡山。兹晨览胜迹，恍若非人间。杳霭数峰合，蹁跹孤鹤还。坛高耸石壁，云白锁松关。感慨劫灰后，遨游西日残。长吟下山去，尘土复愁颜。
湖口
作者：邓雅
朝代：明
体裁：五言律诗

县舍临湖口，僧居倚石岩。路斜通柳市，风急挂蒲帆。异境堪图画，同舟共笑谈。争知种田者，头白著征衫。
滕王阁
作者：邓雅
朝代：明
体裁：七言律诗

天下几多奇绝处，滕王独爱此淹留。山瞻庐岳九千丈，地控荆蛮十二州。天上星辰分翼轸，阁中风景自春秋。朱帘画栋非畴昔，江水依然万古流。
牡丹用子坚韵
作者：邓雅
朝代：明
体裁：七言律诗

东风微雨过园亭，国色朝酣近玉瓶。衔去只须防白鹿，开时还似缀红翎。春融几处繁华地，香逐谁家缥缈軿。闻道洛阳花更好，满城如锦照青冥。
玉笥十咏（曾伯曼命题） 其一 玉笥晴云
作者：邓雅
朝代：明
体裁：七言绝句

三十六峰杳难分，上有佳气常氤氲。安得良工拂绢素，画我山中眠白云。
玉笥十咏（曾伯曼命题） 其七 绵峰瀑布
作者：邓雅
朝代：明
体裁：七言绝句

谁拖素练千尺长，乃是绝壁飞流浪。上人洗钵坐崖石，惯闻水乐鸣铿锵。
玉笥十咏（曾伯曼命题） 其三 何君驾虹
作者：邓雅
朝代：明
体裁：七言绝句

紫霄何年驾綵虹，三十万里登瀛蓬。至今岩洞有遗迹，碧桃烂熳摇春风。
玉笥十咏（曾伯曼命题） 其九 南祠梦阁
作者：邓雅
朝代：明
体裁：七言绝句

化龙楼阁成墟丘，世人无梦登瀛洲。倦来偶枕松下石，天风六月凉如秋。
玉笥十咏（曾伯曼命题） 其二 紫盖春雨
作者：邓雅
朝代：明
体裁：七言绝句

紫盖突兀青天位，老鹤结巢松树枝。坐看山色净如染，正是东风过雨时。
玉笥十咏（曾伯曼命题） 其五 双林莲社
作者：邓雅
朝代：明
体裁：七言绝句

寻僧几向山中来，芒鞋踏破青青苔。双林绝似东林好，亦有白莲无数开。
玉笥十咏（曾伯曼命题） 其八 茧溪澄练
作者：邓雅
朝代：明
体裁：七言绝句

茧溪下从西北流，明月正照芦花秋。秋光涵映一匹练，天地与我同虚舟。
玉笥十咏（曾伯曼命题） 其六 孤山梅隐
作者：邓雅
朝代：明
体裁：七言绝句

孤山山中小有天，时有隐者来盘旋。梅花如雪千万树，徙倚月下怀逋仙。
玉笥十咏（曾伯曼命题） 其十 东岳行宫
作者：邓雅
朝代：明
体裁：七言绝句

岱宗如何齐鲁青，鲁侯昔祭山之灵。江淮远隔数千里，空山落木看祠庭。
玉笥十咏（曾伯曼命题） 其四 石人玩月
作者：邓雅
朝代：明
体裁：七言绝句

望夫化石千古名，玩月如人千古清。梅花峰上月皎皎，此物无情如有情。
玉笥十咏（曾伯曼命题）·玉笥晴云
作者：邓雅
朝代：明

三十六峰杳难分，上有佳气常氤氲。安得良工拂绢素，画我山中眠白云。紫盖突兀青天位，老鹤结巢松树枝。坐看山色净如染，正是东风过雨时。紫霄何年驾綵虹，三十万里登瀛蓬。至今岩洞有遗迹，碧桃烂熳摇春风。望夫化石千古名，玩月如人千古清。梅花峰上月皎皎，此物无情如有情。寻僧几向山中来，芒鞋踏破青青苔。双林绝似东林好，亦有白莲无数开。孤山山中小有天，时有隐者来盘旋。梅花如雪千万树，徙倚月下怀逋仙。谁拖素练千尺长，乃是绝壁飞流浪。上人洗钵坐崖石，惯闻水乐鸣铿锵。茧溪下从西北流，明月正照芦花秋。秋光涵映一匹练，天地与我同虚舟。化龙楼阁成墟丘，世人无梦登瀛洲。倦来偶枕松下石，天风六月凉如秋。岱宗如何齐鲁青，鲁侯昔祭山之灵。江淮远隔数千里，空山落木看祠庭。
王节妇诗
作者：邓雅
朝代：明
体裁：古风

王氏之子年及笄，嫁作进士梁君妻。梧桐月冷凤凰宿，芙蓉露白鸳鸯飞。当时举案期偕老，岂意风尘不相保。投井宁甘死少年，辱身那肯从群盗。高风凛凛冰雪寒，激烈壮士摧心肝。君不见窦家两女坠崖谷，至今闻者为辛酸。
用何玄之韵寄何叔敬兼柬刘子博
作者：邓雅
朝代：明
体裁：七言律诗

渺然离思萦烦襟，思君子兮在云林。吹箫石上老蛟舞，采药云中幽鸟吟。亭台有酒秋月白，门巷无尘春草深。因风为问刘子博，学有馀閒时见临。
用子坚九日登高追和杜牧之韵
作者：邓雅
朝代：明
体裁：七言律诗

林下西风赤叶飞，山头幽径紫烟微。菊花更约明年赏，客子曾孤此日归。时序百年怀往事，江山千古带斜晖。曾闻神武挂朝服，甘向人间作布衣。
用韵答何大镛朱学渊
作者：邓雅
朝代：明
体裁：七言律诗

才俊纷纷总入朝，此生祗合老渔樵。春秋未解穷三传，大学徒能究八条。物外无心超世网，閒中有味酌山瓢。故人亦肯怜幽独，寻访频能过石桥。
用韵答谢彦质
作者：邓雅
朝代：明
体裁：七言律诗

谢家池上又逢春，坐见东山气浑沦。千亩竹松宜独隐，一帘风月爱清贫。鹿门自可携妻子，宣室毋烦论鬼神。旧业尽随征战尽，底须愁叹似卢纶。
用韵答黎时高
作者：邓雅
朝代：明
体裁：七言律诗

白云红树晚晴馀，客子凭阑叹索居。摇落又惊时序改，衰迟已觉鬓毛疏。囊收枸杞还堪服，架束溪藤久废书。多谢故人能下榻，几回高枕似吾庐。
甲午岁饥民间采薇代粟
作者：邓雅
朝代：明
体裁：七言律诗

庾廪多时劫火焚，凶年黎庶食薇根。青山晓斸云垂担，白水宵澄月映盆。老妇作成心独惜，娇儿求饱手争扪。大官每日餍粱肉，此味谁将与细论。
病中
作者：邓雅
朝代：明
体裁：古风

平生厌拘束，所好在遨游。淹旬抱寒疾，闭户拥衾裯。地炉烧榾柮，满室青烟浮。开轩畏风色，面壁心烦忧。邻曲相慰问，謦欬弗能酬。良医不易致，药物忌所投。至人善调摄，失养将何尤。从兹保元气，天地同周流。
癸丑九日重登翠屏山
作者：邓雅
朝代：明
体裁：七言律诗

去年此日屏山饮，醉插黄花一两枝。岁月已同驹过隙，江山重待客题诗。玄崖耸处云霄近，白鸟飞边径路危。南望故园烟树隔，慈亲应念到家迟。
登群玉峰
作者：邓雅
朝代：明
体裁：古风

群玉有佳处，登临谐宿心。千岩互隐见，万木含阴森。极目小天地，旷怀无古今。临风一长啸，孤鹤下遥岑。
白云中人为陈知县赋
作者：邓雅
朝代：明
体裁：古风

青山何逶迤，白云时卷舒。相看两无心，幽处真自如。斯人在岩壑，承诏升天衢。回首瞻白云，浩然赋归欤。朝与白云对，夕同白云居。缥缈落窗户，氤氲拂衣裾。云中何所乐，所乐在琴书。常恐白云散，门外来徵车。
白石砚
作者：邓雅
朝代：明

一片太古雪，窗间犹未融。坚凝端石比，瑩彻水精同。颇怪胚腪异，堪誇制作工。琢磨经几世，挥洒对清风。
白石砚
作者：邓雅
朝代：明
体裁：五言律诗

一片太古雪，窗间犹未融。坚凝端石比，莹彻水精同。颇怪胚腪异，堪誇制作工。琢磨经几世，挥洒对清风。
盘泉为李原初赋
作者：邓雅
朝代：明
体裁：古风

盘中有真乐，君子恒慕之。径转得幽处，泉流无尽时。潭深老龙蛰，藻密潜鳞依。俯瞰照须发，渴饮清骨肌。忘情或渔钓，洗耳无是非。吾才匪韩子，愧尔来徵诗。
知止轩为谢伯安赋
作者：邓雅
朝代：明
体裁：古风

鸟雀依丛篁，鲦鲿在渊水。飞潜各自适，所贵在知止。微物尚知止，况人为物灵。勖君止于善，庶以善自名。
秋夜忆陈尚泰
作者：邓雅
朝代：明
体裁：五言律诗

白发山中叟，清秋卷里诗。五言推古淡，数月惜分离。雁过西风急，乌啼北斗垂。怀君当此夜，愁绝倚窗帷。
秋日忆何同德
作者：邓雅
朝代：明
体裁：古风

结交三十载，回首如一朝。往事君莫论，别恨终难消。秋风感衰鬓，皓月怀清标。吾道其已夫，斯人甘寂寥。
秋日忆娄仲实
作者：邓雅
朝代：明
体裁：古风

秋风吹庭树，黄叶纷纷落。时序有更迁，愁怀自萧索。俯思年少时，携手共行乐。容鬓今不同，交情宛如昨。
秋日览物有感寄丁御史子坚
作者：邓雅
朝代：明
体裁：古风

鸳鸾有定偶，鸿燕无同时。览物遽兴感，怀人复生悲。情深托绸缪，道远成暌离。疑义谁与析，良晤终难期。峨峨葛峰高，瀰瀰清江肥。何当共钓游，永与尘事违。
竞渡歌
作者：邓雅
朝代：明
体裁：古风

石榴花开燕新乳，蒲风拂面收残雨。江头竞渡鼓轰雷，千载遗风续荆楚。嗟哉三闾贤大夫，汨罗自溺胡为乎。怀王信谗薄忠义，清沟岂肯同污渠。宁甘一死葬鱼腹，万古湘潭深且绿。至今竞渡起歌声，听者如歌还似哭。喧呼两岸声沸天，不知胜负谁家船。锦幖夺得唱邪许，尽说儿郎年胜年。
答刘修已
作者：邓雅
朝代：明
体裁：五言律诗

独对山中月，秋风正飒然。未为攀桂客，空学煮蒲仙。鬓发千丝乱，琴书四壁悬。故人怜寂寞，诗寄白云边。
答外甥吴克善惠砚
作者：邓雅
朝代：明
体裁：七言律诗

吾甥远寄端溪石，留向窗间伴老吟。试墨已看生黑雾，传家尤胜蓄黄金。一泓润泽含元气，半世研磨用吾心。携到玉堂须有分，老人期望后人深。
答石室朱学渊
作者：邓雅
朝代：明
体裁：七言律诗

万叠峰峦翠涌波，君居石室兴如何。云迷老树栖玄鹤，雨过平池泛白鹅。看弈已惊尘世换，卫生犹喜古方多。何时一访烟霞里，徙倚丹崖共啸歌。
筠雪斋为丰城黄尚英作
作者：邓雅
朝代：明
体裁：七言律诗

黄家移种潇湘竹，岁晏相看雪满林。白处恍疑仙鹤立，静中如听老龙吟。冰凝翡翠清无敌，人倚琅玕冷不禁。何日雪中逢老可，临风一笔直千金。
简黎祥叔
作者：邓雅
朝代：明
体裁：七言律诗

长身如鹤脸如霞，俯仰乾坤傲岁华。京国壮游成旧梦，沧洲小隐似仙家。鸣琴夜对尊前月，携杖朝寻洞里花。我欲从君玩奇宝，玉堂词翰最堪誇。
美新淦曹明府招
作者：邓雅
朝代：明
体裁：七言律诗

圣德如天极海涯，县公凫舄到荒遐。金陵地接二千里，紫淦春回十万家。案牍庭中飞鸟雀，弦歌城外种桑麻。才名不独传京国，庾岭南来众口誇。
美邑宰（公姓杨名仁字子山嘉兴人廉勤自守政令严肃吏民称神明不可欺有汉良吏之风）
作者：邓雅
朝代：明
体裁：五言律诗

宰邑承恩命，临民有政声。戴星还出入，与水共澄清。道为朝廷重，心于富贵轻。何当告太史，卓鲁可齐名。
老去
作者：邓雅
朝代：明
体裁：五言律诗

老去惟疏懒，閒来复啸歌。倚楼孤月上，隐几好山多。野饭甘藜藿，秋衣制芰荷。不堪腰带减，长是病诗魔。
耕乐为丰城徐以观赋
作者：邓雅
朝代：明
体裁：七言律诗

蚤年勤学著才名，晚岁躬耕乐太平。白水满田科斗出，黄云垂陇鹧鸪鸣。带经或向桑阴坐，饮犊时从涧畔行。自是鹿门堪隐逸，只愁天遣使车迎。
耕乐为黄从礼赋
作者：邓雅
朝代：明
体裁：古风

山鸠鸣高树，科斗散平池。甘泽既已足，播谷当及时。俛焉佩古训，服田不知罢。躬耕宁为耻，所乐实在兹。丰年黍稌登，庶用给公私。匏尊湛香醪，彘肩亦已肥。农谈共邻叟，鼓腹常熙熙。人生贵力本，汲汲将奚为。陶然上皇逸，载诵豳风诗。
自叹一首示赞贯二子
作者：邓雅
朝代：明
体裁：古风

少壮颇疏懒，老至精神疲。虽耽古人书，昼诵夕已遗。拊髀常自叹，人生果何为。良田不耘耔，年登恒苦饥。为学不勉励，岁月空自驰。悔悟虽已晚，践履斯其时。作诗示汝曹，盛年当勉之。
芙蓉花边燕客歌
作者：邓雅
朝代：明
体裁：古风

朝见芙蓉开，暮见芙蓉老。韶光似箭不少留，镜里朱颜岂长好。主人留客多欢情，玉壶置酒花前倾。群公掉头不肯饮，何如莫向花边行。尊中有酒能尽醉，花亦向人取欢意。酒阑斫剑歌莫哀，明年花发应重来。
莲
作者：邓雅
朝代：明
体裁：古风

幽花何亭亭，性洁出涟漪。其香远逾清，亵玩非所宜。物有君子操，人岂不如之。彼哉誉昌宗，我独思濂溪。
菊花枕
作者：邓雅
朝代：明
体裁：七言律诗

采遍东篱一万丛，绣囊盛取枕秋风。寒香正在头颅上，粉蝶还来梦寐中。彭泽风流千载旧，邯郸富贵一时空。读书未老双瞳暗，得尔全胜服食功。
菊逸为张与谦赋
作者：邓雅
朝代：明
体裁：古风

渊明避世俗，种菊绕东篱。高风邈难逮，幽趣鲜能知。时有慕陶者，爱菊亦如之。饮水可延年，餐英可充饥。培植千万株，雨露日以滋。草木遂天性，人岂殊于斯。优游乐肥遁，气充神且怡。彼哉逐声利，于道乃相违。何如委穷达，閒饮诵陶诗。
萧氏东隐（其曾祖之号）
作者：邓雅
朝代：明
体裁：五言排律

旧隐依东郭，高风仰昔人。栋梁经几世，文物见诸孙。书学萧家草，家非原宪贫。田园深雨露，篱落带松筠。凉月琴尊夜，朝曦户牖春。鸟啼知节序，燕寝适寒温。耕凿当平世，诗书裕后昆。何须慕轩冕，俯仰信乾坤。
藤杖为友人赋
作者：邓雅
朝代：明
体裁：七言律诗

老藤绝胜江心竹，岭表分来九节完。落手有声铿爪甲，化龙无意作波澜。百年岁月堪扶老，万里山川得纵观。亦拟穿云采灵药，相邀拄到九真坛。
西庵耕叟为姚观海赋
作者：邓雅
朝代：明
体裁：五言排律

南徼风尘久，西庵日月长。健儿从战伐，垂老事耕桑。蔓草勤须剪，松醪渴易尝。把书晴护麦，看雨暮移床。翠竹连蔬圃，寒泉带柳塘。石阑风淅沥，云谷树苍茫。牛犊侵晨牧，豺狼入夜防。烟霞成痼癖，神物致休祥。庞老身无恙，陶潜兴不忘。蒲葵添散逸，筇竹任徜徉。了事输租税，无忧足稻粱。文寻高士传，诗咏甫田章。既识浮生理，须求不老方。勖哉加饮膳，击壤待时康。
观潮有感
作者：邓雅
朝代：明
体裁：七言绝句

潮去潮来朝复暮，花开花落雨兼风。由来万化皆消长，惟有青山今古同。
觉衰自遣
作者：邓雅
朝代：明
体裁：古风

生世谁不老，既老何必悲。但恨减情思，未成千首诗。前瞻愧苏李，后企师陶韦。吐辞无诠次，醉里聊书之。君听樵人笛，信口云中吹。
读姚子深寄娄良器诗因述古作者之意次韵
作者：邓雅
朝代：明
体裁：古风

渊明家住浔阳口，篱下黄花门外柳。素琴挂壁本无弦，禄米何心求五斗。五言家法信有传，日对青山题数联。平生所乐在杯酒，百亩春风耕秫田。坡翁学陶得三尺，古澹中含温润色。昔年迁谪到罗浮，一日诗名播南国。陶苏已矣遗高风，皎若寒蟾行太空。当时二老自旷达，胸襟浩荡春波融。后来虞范金闺客，海内文章乃为伯。昆崙太华两相高，鹰隼飘飘势无敌。彼犹千钟我一觚，奴仆命我从奔呼。作诗固是性所好，陶苏虞范难为徒。姚君英才最超越，思入高唐更飘忽。乌丝阑上写春云，白玉杯中吸秋月。别来去日急如飞，泽雁随阳梁燕归。人生乖隔每如此，宁不拊髀长歔欷。七山南去二十里，不识兴居近何似。因赓妙句论古人，更写幽怀寄双鲤。
读渊明诗
作者：邓雅
朝代：明
体裁：古风

古诗出性情，气运关盛衰。圣人既删述，可以弦歌之。后来移习俗，绮丽誇当时。渊明本清真，冲澹乃其宜。我性颇淳朴，平生爱其诗。驽骀事鞭策，安得同驱驰。
读渊明诗
作者：邓雅
朝代：明
体裁：古风

霜风透窗隙，皓月流清辉。良夜谁与同，孤灯对陶诗。新意自有得，旧题颇知非。从兹循轨辙，庶免惑多岐。
读道书作
作者：邓雅
朝代：明
体裁：古风

篱落带幽篁，繁阴翳虚牖。萧然坐团蒲，布衲蒙衰朽。平生好清虚，道帙常在手。意会欲忘言，欣然复良久。
读陶渊明诗二首
作者：邓雅
朝代：明

吟诗不须苦，吟苦失诗意。吾笑郊岛徒，彫锼损肝肺。凯风因时来，微雨从东至。凭几诵陶诗，诗中有深味。我性爱陶诗，难窥数仞墙。閒来辄诵之，愈觉滋味长。太羹无盐梅，土鼓谐宫商。谁能起公死，执鞭向柴桑。
读陶渊明诗二首·其一
作者：邓雅
朝代：明
体裁：古风

吟诗不须苦，吟苦失诗意。吾笑郊岛徒，彫锼损肝肺。凯风因时来，微雨从东至。凭几诵陶诗，诗中有深味。
读陶渊明诗二首·其二
作者：邓雅
朝代：明
体裁：古风

我性爱陶诗，难窥数仞墙。閒来辄诵之，愈觉滋味长。太羹无盐梅，土鼓谐宫商。谁能起公死，执鞭向柴桑。
谢友人惠首服
作者：邓雅
朝代：明
体裁：五言律诗

角巾存古制，何必华阳求。一幅劳相赠，千金未足酬。花间堪漉酒，松下免科头。迥觉添萧散，逢迎远俗流。
谢子晟惠藤杖
作者：邓雅
朝代：明
体裁：五言律诗

岭表归来日，枯藤得几枝。情深烦遣赠，老去赖扶持。正直能同操，匀员颇中规。终当乘暇日，拄到谢家池。
谢李文焕赠图书
作者：邓雅
朝代：明
体裁：古风

图书重斯文，考法从异代。大巧人竞为，古拙吾所爱。人生如驹隙，俯仰增叹慨。感君勒姓名，或可传千载。
谢胡廷琛惠智永千文及藤杖
作者：邓雅
朝代：明
体裁：七言律诗

数载论交乐有馀，眼中高谊更无如。藤分九节堪扶老，帖赐千文许学书。燕子日长挥翰墨，桃花春暖步郊墟。临风感佩殷勤意，欲报琼瑶乏所储。
豹枕为罗孟载赋
作者：邓雅
朝代：明
体裁：古风

古今才名孰可数，人言罗邺诗中虎。异哉石枕虎豹形，枕虎哦诗魂不惊。珊瑚琥珀未为宝，此物辟邪人见好。向来借我枕向云松巢，黄斑逐队声咆哮。
贺邓尚之除丰城虞衡
作者：邓雅
朝代：明
体裁：七言律诗

献赋曾闻上玉京，还乡人羡锦衣荣。论交未可轻贫贱，托好由来儗弟兄。万里云霄初发轫，半生湖海却驰声。何当便把丰城剑，且跨洪涛斩怪鲸。
贽周参议（名倬字云章丰城人）
作者：邓雅
朝代：明
体裁：七言排律

秘阁曾看万卷书，文章政事近无如。丰城两剑降妖魅，北极诸星拱帝居。海宇无疆归正统，朝廷有道用真儒。攀龙直到九天上，附骥何当万里馀。涸辙久思求活计，侯门那得曳长裾。春风倘借吹嘘力，寒谷春生槁朽苏。
贽芊知事希曾十韵
作者：邓雅
朝代：明
体裁：七言排律

临江知事扬州客，漂泊风尘历岁年。老大独怜双鬓改，乱离兼喜一家全。山中寓隐从门掩，松下遨游任履穿。经雨欲锄栽竹地，久晴思引灌花泉。朋来问字能携酒，客至求诗每费笺。政誉已闻天上有，才名姑与郡中传。飞腾万里曾如愿，留滞三年暂息肩。贫似杜陵收橡栗，兴同彭泽忆芜田。黄麻有待恩光及，白屋深期惠泽宣。感激为公歌此曲，异时相率共留鞭。
赋谢仲宁纸帐
作者：邓雅
朝代：明
体裁：七言绝句

溪藤百幅净如练，裁作斗帐同君清。觉来满洞白云起，耳畔更听松风声。
赠一村道人
作者：邓雅
朝代：明
体裁：七言律诗

山中有一村道人，萧然布衲乌纱巾。心将白业付孙子，坐对青山忘主宾。啸歌终日泉石趣，呼吸太和天地春。吾儒妙解三教理，不须更说西来因。
赠别席焕章
作者：邓雅
朝代：明
体裁：五言律诗

风流席子云，游艺最超群。卷里新诗句，毫端小篆文。折梅曾寄我，看竹又逢君。独有怜才意，临岐不忍分。
赠医师汤谦亨
作者：邓雅
朝代：明
体裁：七言律诗

汴梁未住葛溪滨，南渡衣冠子又孙。见说医传十六世，不知功活几千人。悬壶物外乾坤小，种杏云中雨露均。莫向明时甘隐遁，宣和曾著旧功勋。
赠星士陈鹤皋
作者：邓雅
朝代：明
体裁：古风

天运固有常，命理亦已微。先圣既罕言，后学鲜能知。巫咸实诡秘，虚中颇神奇。衰旺酌五行，祸福剖众疑。寥寥千载下，术者谁继之。斯人袭世业，造化窥璿玑。勖哉师古人，庶以鸣当时。
赠满公太虚
作者：邓雅
朝代：明
体裁：五言律诗

杖锡游方外，诗名满世间。相同明月好，心似白云閒。香雾天龙绕，松风海鹤还。知师容入社，堂上有慈颜。
赠相地宋以文
作者：邓雅
朝代：明
体裁：七言律诗

曾把青囊参妙处，还令白骨感恩深。山中幸有宽閒地，世上谁无富贵心。万壑松风闻虎啸，五湖烟水听龙吟。登临莫怪兴亡事，花落花开自古今。
赠相地黄一初
作者：邓雅
朝代：明
体裁：五言律诗

老子双蓬鬓，长年醉复醒。光阴随铁杖，风雨护龙经。水接江淮白，山连华岳青。牛眠何处是，为我作图形。
赠相士黄逸仙
作者：邓雅
朝代：明
体裁：古风

伯乐善相马，一顾增千金。荀子颇知道，相形先相心。黄生师唐举，于义尤精深。取人或渔钓，所遇多缨簪。嗟我守贫贱，辱子过云林。未示衡气机，赠以离别吟。
赠道者张回风时寓居双林寺
作者：邓雅
朝代：明
体裁：古风

回风西北来，入我双树林。松声常在耳，彷佛丝桐音。静时若有得，动处元无心。炎天访禅宇，为我开烦襟。
赠郑山人
作者：邓雅
朝代：明

千里江山一瘦筇，几多佳胜在胸中。神踪不閟牛眠处，古葬犹存马鬣封。金盌玉鱼追往事，黄鹂碧草自春风。登临不用怀伤感，万古金陵气郁葱。
赠郑山人
作者：邓雅
朝代：明
体裁：七言律诗

千里江山一瘦筇，几多佳胜在胸中。神踪不閟牛眠处，古葬犹存马鬣封。金碗玉鱼追往事，黄鹂碧草自春风。登临不用怀伤感，万古金陵气郁葱。
走马灯
作者：邓雅
朝代：明
体裁：七言律诗

绛纱笼子夜通明，戏马盘回不暂停。谩想龙媒追电火，恍疑荧惑犯房星。光腾不照关山路，影动还依锦绣屏。多少驽骀空食粟，独能焜耀使君庭。
过孤山峡
作者：邓雅
朝代：明
体裁：五言律诗

窈窕孤山峡，潺湲一涧泉。望中如削玉，听处似鸣弦。路转疑逢虎，峰高欲近天。恍然得平旷，林木数家烟。
过彭蠡
作者：邓雅
朝代：明
体裁：古风

东湖水，西湖水。日夜流，汇彭蠡。扬澜左里何渺茫，万顷镜面含天光。庐山高耸湖水上，屏风九叠倒影湖中央。湖光山色两奇绝，翠霭丹霞互明灭。夜深明月落波心，疑是骊龙吐珠光。烨烨湖水复湖水，滔滔流向东何当。载我上京国，却寻五老巢云松。
过彭蠡湖
作者：邓雅
朝代：明
体裁：古风

天风送我扬州还，挂席长歌彭蠡间。鲸鱼飞出白浪起，恍惚摇动匡庐山。匡庐九叠云霄上，平湖直与争雄壮。夜月龙吟百丈渊，秋风雁落黄芦港。天开地辟元气通，万顷镜面涵冲融。东船西舫棹歌发，北客南人萍水逢。参差万个湖边柳，中有人家卖鱼酒。舟子乘风不肯留，船头兀坐空回首。船头回首心怆然，人生几得泛湖船。却思大禹勤疏凿，功业留传亿万年。
迎薰棋墅为张仲伦赋
作者：邓雅
朝代：明
体裁：七言律诗

五亩田庐一涧云，纸屏楸局坐南薰。子声频向花阴落，爽气还从树底分。王质看回人寂寂，有虞歌后世纷纷。君侯不是无心者，夜雨灯窗复缀文。
述先训
作者：邓雅
朝代：明
体裁：古风

先亲有遗训，家本积庆门。富贵非所慕，以安遗子孙。堆床积编简，绕宅置田园。世世力耕学，馀事安足论。苟能慎所守，我死如生存。总角佩先训，自励穷朝曛。行行向耳顺，白发日以繁。恒恐坠先志，作诗贻后昆。
追悼先友曾吾忠
作者：邓雅
朝代：明
体裁：五言律诗

忆我年方壮，多君学已明。往还论古道，生死见交情。夜月书窗白，春风墓草平。不堪挥老泪，况复听猿声。
送□进士
作者：邓雅
朝代：明
体裁：五言排律

昔记王洲别，今看万里行。赤心归圣主，白首济苍生。名为文章著，时逢海岱清。从容谈礼乐，次第取公卿。日月明金殿，莺花绕凤城。遥知公退暇，细阅石渠经。
送伯良姚君之广西金城寨巡检
作者：邓雅
朝代：明
体裁：五言律诗

圣主求贤日，将军领命时。金城烦警逻，铁马正驱驰。日月昭王化，弓刀示武威。瘴烟看扫尽，岭表悉平夷。
送何同伦携家之武昌寻弟
作者：邓雅
朝代：明
体裁：七言律诗

令弟久为湖广客，好音还到淦江城。一家十口相从日，万水千山送别情。黄鹤楼高明月满，翠屏山好暮云横。知君此去难重会，后夜相思百感生。
送何正夫西游
作者：邓雅
朝代：明
体裁：古风

野老守贫贱，无营方灌畦。故人将远适，问我审安危。穷达固有命，行止亦有时。人能不违天，履险如平夷。君既悟斯理，行矣复奚疑。
送何端夫西游
作者：邓雅
朝代：明
体裁：七言律诗

数声寒雁楚天秋，目送云帆万里游。海宇只今无战伐，山川是处入吟讴。曾闻铸剑成干莫，祗恐乘槎犯斗牛。我欲随君惭倦翼，梦魂飞到海西头。
送内弟吴子充之福州竹木场大使
作者：邓雅
朝代：明
体裁：七言律诗

万叠云山赴七闽，一官犹似旧时贫。朝廷不是劳征伐，梁栋由来属选抡。芳草绿时兄送弟，荔枝红处子思亲。傍人莫笑干微禄，毛义终为孝行人。
送刘进士允泰赴召
作者：邓雅
朝代：明
体裁：七言律诗

故家文献春秋学，乱后还山卧白云。圣代忽闻徵贾谊，才名终不负刘蕡。六朝帝业山河在，万里天衢雨露分。为报凤凰台上客，几人渔钓楚江濆。
送医士李文中归永丰
作者：邓雅
朝代：明
体裁：古风

葛仙仙去几百年，尚留丹井阳山前。丹气夜烛东南天，不知妙道何人传。李君好仙仍好学，到处题诗兼卖药。只今归隐白云深，服食金丹养黄鹤。
送姚公奖往吉安府学从丁先生读书
作者：邓雅
朝代：明
体裁：七言律诗

螺山云白鹭洲晴，送尔携书赴郡城。庠序共谈新礼乐，弦歌仍是旧师生。剑藏宝匣光犹见，玉遇良工器始成。老我无庸还拭目，图南指日化鲲鹏。
送姚孟才往淮安省亲
作者：邓雅
朝代：明
体裁：七言律诗

宁亲远向淮安去，把卷临风索我题。岂有才华当世重，深知孝行古人齐。江天日落双鸿远，沙草秋高万马嘶。圣代祗今多雨露，将车应值放还时。
送孙昌言之官广东
作者：邓雅
朝代：明
体裁：七言律诗

十年勤苦抱遗经，留得岩东映雪亭。献赋已趋双凤阙，之官又向五羊城。西风落日伤离别，瘴雨蛮烟待送迎。莫道遐荒淹俊轨，隐之曾此著嘉名。
送家舅吴先生往池州寻子时居虞衡之职
作者：邓雅
朝代：明
体裁：七言律诗

池阳副使心如水，玉笥先生鬓若丝。千里江湖怜远别，三年父子费相思。微茫暝色沙头树，惨淡离情卷里诗。目送云帆烟水阔，梅花开后是归期。
送徐御史服阕之京
作者：邓雅
朝代：明
体裁：五言律诗

海内贤良士，人间孝义儿。衰麻初脱后，纶綍再徵时。路去金陵远，帆开葛水迟。应攀坟上柏，洒泪告行期。
送永丰曾仲省赴召
作者：邓雅
朝代：明
体裁：七言律诗

萤窗苦学擅才名，鹗表横飞被宠徵。白发千丝怜我老，青云万里壮君行。文章盛代宗西汉，日月中天属大明。入觐宜陈治安策，赐官应校石渠经。
送知县曹哲德明美解赴京
作者：邓雅
朝代：明
体裁：五言律诗

家住燕山北，官居紫淦浔。三年惟饮水，永日祗弹琴。政体吾皇意，天知令尹心。行看书上考，入觐五云深。
送艾录事元晖赴召
作者：邓雅
朝代：明
体裁：七言律诗

玉笥山中采药苗，金陵台上有书招。夷齐守义惭周粟，贾董怀才入汉朝。雁背冷云天漠漠，马头荒草路迢迢。不知凤去曾回否，洗耳高台听九韶。
送范知县美解赴京分题得九仙台
作者：邓雅
朝代：明
体裁：古风

玉山根盘数百里，上有高台半空起。地辟天开玉削成，今来古往神居止。亭亭万仞撑晴空，旭日照耀金芙蓉。层崖叠嶂镇晴雾，紫萝碧草摇春风。九仙仙去一千载，不在缑山定瀛海。月明环佩每归来，台上遗踪宛然在。使君閒暇寄登临，历览遗踪慨古今。指点群峰三十六，石崖飞瀑能清心。苍凉落日归林鹤，台上霞光烂相烁。翛然游罢去朝天，何日烧丹寻旧约。
送萧子雅往新喻省坟墓
作者：邓雅
朝代：明
体裁：七言律诗

渝川一水净如练，百丈诸峰高插天。乔木半存兵火后，白云多傍塞鸿边。君从此处寻先陇，我寄哀吟吊昔贤。千古文章惟老范，石麟埋没草芊芊。
送谢子厚随父之武昌
作者：邓雅
朝代：明
体裁：五言律诗

落日千山路，长风万里舟。亲朋怜远别，父子乐同游。白浪过彭蠡，苍烟望鄂州。非耽览奇胜，定省足消忧。
送道士邹泰宇祠亲后还山
作者：邓雅
朝代：明
体裁：七言律诗

学道山中知几春，蓼莪诗废重思亲。还家为奏生天箓，入洞仍随采药人。但使乡闾称孝行，不妨林壑寄閒身。题诗送别情如海，他日烟霞愿卜邻。
送邓吾贯往山东省亲
作者：邓雅
朝代：明
体裁：古风

天地司化育，品汇咸昭苏。怀哉父母恩，实与天地俱。生儿待终养，服劳报勤劬。儿幼父行役，伤心复何如。忆昔初别时，痛哭牵衣裾。关河数千里，风沙各天隅。尧舜在上位，山河归版图。云屯齐鲁邦，四境今无虞。觐省戒行李，艰难涉长途。是时朔风至，野树寒萧疏。出门指天日，见父乃旋车。送者为之戚，闻者为之吁。纯孝敦古道，性善由厥初。兹行毕素愿，勖哉慎其躯。
送邓吾贯往山东觐省
作者：邓雅
朝代：明
体裁：七言律诗

二十年馀隔凊温，三千里外奉晨昏。关河不惮驱驰苦，天地难忘鞠育恩。卷里赠言劳柱史，山东衣綵拜辕门。严君若问家乡事，松菊依然满故园。
送陈仲蕙输赋
作者：邓雅
朝代：明
体裁：七言律诗

江上梅花万树开，送君东上凤凰台。九天阊阖风云会，千里舟车贡赋来。雨露无私沾草木，朝廷有道用贤才。此行不负青年志，袖惹天香得意回。
送陈伯良之京
作者：邓雅
朝代：明
体裁：七言律诗

蚤岁从师入泮宫，盛年献策吐丹衷。九天雨露期沾沐，万国衣冠喜会同。用世正须谈礼乐，销兵已见乐耕农。朋游阙下如相问，白发萧萧左耳聋。
送鞠孟端赴京
作者：邓雅
朝代：明
体裁：古风

大明丽中天，仁风被寰宇。子抱经济才，峨冠谒明主。从容陈典谟，慷慨论今古。钦哉辅唐虞，雍熙幸重睹。
邹君伯谦南昌士族也挟笔墨来游金川谒诸文士余观其气宇不凡而有志于学告别归省诗以赠之
作者：邓雅
朝代：明
体裁：古风

邹君南昌人，来作金川客。白面红颜弱冠时，瑶林琼树同标格。旷怀喜结江海交，掉头不肯居衡茅。五湖吟啸弄明月，胡为访我云松巢。囊中出彩毫，匣中取玄玉。把卷临清流，索我赋别曲。爱君情似江水长，留君不住空彷徨。狂风万里送归雁，落木萧萧鸣夕阳。知君辞亲亦已久，云白西山几回首。明年有约到南昌，铁柱观前共沽酒。
邹幼亨以召赴京告归养亲因寄二首
作者：邓雅
朝代：明

之子文章进，严君德望尊。家传东鲁派，人说道乡孙。承诏曾飞动，辞归得凊温。圣朝思孝治，风俗喜弥敦。水驿曾追送，天门又赐归。布衣沾雨露，綵服拜庭闱。生计思田里，风光说帝畿。解装无长物，满卷灿珠玑。
邹幼亨以召赴京告归养亲因寄二首·其一
作者：邓雅
朝代：明
体裁：五言律诗

之子文章进，严君德望尊。家传东鲁派，人说道乡孙。承诏曾飞动，辞归得凊温。圣朝思孝治，风俗喜弥敦。
邹幼亨以召赴京告归养亲因寄二首·其二
作者：邓雅
朝代：明
体裁：五言律诗

水驿曾追送，天门又赐归。布衣沾雨露，綵服拜庭闱。生计思田里，风光说帝畿。解装无长物，满卷灿珠玑。
鄱阳阻风
作者：邓雅
朝代：明
体裁：五言绝句

庐阜千岩雪，鄱阳万里风。惊看白头浪，愁杀白头翁。
醉中作
作者：邓雅
朝代：明
体裁：古风

平生不嗜酒，酒至苦难避。僶俛事劝酬，聊乐宾主意。重觞即陶然，兀坐时假寐。君当恕醉人，我已忘天地。
采石
作者：邓雅
朝代：明
体裁：七言绝句

蛾眉亭上奏朱弦，采石江边月满船。惆怅谪仙何处在，醉中犹伴老龙眠。
采石酒楼
作者：邓雅
朝代：明
体裁：七言绝句

采石江头问酒家，酒楼儿女貌如花。金杯满劝歌声缓，银烛高烧舞影斜。
采莲曲
作者：邓雅
朝代：明

粉黛妆成宫样新，汗凝微涴紫罗巾。绝怜来往西湖上，贪看荷花不顾人。绿荷深处水生波，三五兰舟载绮罗。华月渐明风渐息，吴人愁听越人歌。
采莲曲·其一
作者：邓雅
朝代：明
体裁：七言绝句

粉黛妆成宫样新，汗凝微涴紫罗巾。绝怜来往西湖上，贪看荷花不顾人。
采莲曲·其二
作者：邓雅
朝代：明
体裁：七言绝句

绿荷深处水生波，三五兰舟载绮罗。华月渐明风渐息，吴人愁听越人歌。
采菊
作者：邓雅
朝代：明
体裁：七言律诗

客中底事又还家，自引童孙采菊花。乱叶不堪兼琐碎，繁英最喜得精华。绣囊满衬香生枕，金盏轻浮色映霞。明目绝胜餐枸杞，延年何必炼丹砂。
释疑
作者：邓雅
朝代：明
体裁：古风

杞人忧天倾，昼夜忘寝食。吾尝笑其愚，今为众所惑。赖有圣贤书，潜心岂无得。至理不可诬，涣然若冰释。
重游何君岩柬王何二高士
作者：邓雅
朝代：明
体裁：七言律诗

紫霄岩畔重游日，涧水松风五月寒。潭影静观云漠漠，藤阴危坐石团团。樵人解识衣冠旧，羽士能留洞府宽。自笑尘缘今未满，几时同跨月中鸾。
重游何君郊居有感
作者：邓雅
朝代：明
体裁：七言绝句

板桥流水石矶平，几度经行酒半醒。试问隔堤杨柳树，为谁摇落为谁青。
重题
作者：邓雅
朝代：明
体裁：五言律诗

地为人增重，山因学著名。旧藏书籍在，新筑草堂成。捲幔通云气，鸣琴杂涧声。知君事游息，养素薄时荣。
重题黄伯原友鹤轩
作者：邓雅
朝代：明
体裁：五言排律

幽轩谁作伴，老鹤日相亲。起舞能娱客，飞来不避人。雪霜明羽翮，风月助精神。岂羡乘轩贵，曾看度海频。神仙元是友，鸾凤可为邻。警露声何远，摩霄意自驯。物情殊品类，人道共彝伦。一曲南飞调，因之更祝身。
钟陵怀古
作者：邓雅
朝代：明
体裁：七言律诗

一声画角城头月，吹破钟陵万户秋。南雁不知天地老，西山犹带古今愁。滕王阁上惊尘入，孺子台前战血流。惟有神君留铁柱，千秋万岁镇灵湫。
铁柱观
作者：邓雅
朝代：明
体裁：五言律诗

铁柱井中央，蛟龙久遁藏。神功配天地，剑气厉风霜。世已除妖孽，仙犹托混茫。应知万万古，为国镇西江。
铜雀砚为谢检校叔宾赋
作者：邓雅
朝代：明
体裁：古风

邺中废瓦荆榛里，几对鸳鸯飞不起。千年雨露饱涵濡，蕴蓄元精呵出水。君家瓦砚古更奇，龙尾凤咮真堪齐。昔年盖覆贮歌舞，此日研磨助发挥。呜呼粉黛成尘土，惟有文章照千古。摩挲此砚为题诗，汉魏兴亡俱可悲。
閒居
作者：邓雅
朝代：明
体裁：七言绝句

一林修竹满庭阴，四壁图书太古心。俯仰乾坤观物理，悠然鱼鸟自飞沉。
闻徐县丞伯澄馆中病起
作者：邓雅
朝代：明
体裁：古风

大江何瀰漫，咫尺若千里。注目广山云，怀君病初起。眷言托交情，金石良可比。离别慨经旬，杨花逐流水。
雨中寄张文凯
作者：邓雅
朝代：明
体裁：古风

川原春夏交，淫雨无休时。閒门掩芳草，邻曲往还稀。远树带云霭，山鸠犹暮啼。怀君当此际，欲往畏途泥。
雨后作
作者：邓雅
朝代：明
体裁：古风

山中足时雨，萧爽如清秋。飞泉洒绝壁，白云被高丘。我性好冲澹，无心事彫锼。兴来且斟酌，吟咏当歌讴。
雨后寄何幼恭
作者：邓雅
朝代：明
体裁：古风

积雨生夏凉，微云凝午阴。逍遥庭树下，拂拭朱丝琴。流水涤烦虑，好风飘素襟。谁能同此乐，惟有故人心。
雨后访江上亲友
作者：邓雅
朝代：明
体裁：古风

今日天微和，驾言适江口。春风如有情，拂我沙头柳。上有黄莺鸣，关关苦求友。感此怀故人，交深别离久。相逢且论心，岂在接杯酒。古道良可敦，浮名复何有。
雪
作者：邓雅
朝代：明
体裁：七言绝句

一夜天花满世间，群峰失却翠云鬟。何由骑得仙家鹤，看遍东南万玉山。
雪中眺望
作者：邓雅
朝代：明
体裁：七言律诗

云暗江南万里天，雪寒村落几家烟。梅花不辨溪头树，鹤驾虚迎海上仙。已喜乾坤消沴气，伫看田野乐丰年。闭门不作袁安卧，驴背吟诗拟浩然。
雪用家舅从吾先生韵时和者数人
作者：邓雅
朝代：明
体裁：七言律诗

六花飞逐北来风，白战诸朋各论功。岐路不分夷险处，灞桥那得往来通。光涵万仞神仙窟，冻合千寻海若宫。欲采黄精迷处所，短衣愁杀杜陵翁。
青山有高人
作者：邓雅
朝代：明
体裁：古风

青山有高人，澹泊无所求。虽能抱材艺，不肯干王侯。龙剑藏宝匣，霞衣住丹丘。浩然足清兴，何必三神游。
题一素斋
作者：邓雅
朝代：明
体裁：古风

古道日凋丧，斯人慕淳风。諠嚣厌城市，结宇云萝中。户牖不丹垩，门闾任蒿蓬。但知琴书乐，宁忧箪瓢空。来往有贤士，品题多钜公。清风动修竹，白云在高松。终始慎一素，令誉垂无穷。
题丁子坚所藏张彦道画唐官进马图（时二公皆御史归田）
作者：邓雅
朝代：明
体裁：古风

张君上疏归来早，画笔犹为当世宝。向来得意写龙媒，云雾晦冥雷电扫。青丝络辔御者谁，却忆唐官初进时。万里来从沙漠道，九衢翻动雪霜蹄。当时天子惜良马，亦命韩生作图画。只今閒却两青骢，春草春风在原野。
题丁御史五老履端图
作者：邓雅
朝代：明
体裁：古风

正月二日天气和，东风忽尔来相过。汀洲草堂集五老，春酒介寿欢如何。吁嗟行藏信所遇，白头犹向山中住。不是当年遇绣衣，画图那得留清誉。
题严氏水竹居
作者：邓雅
朝代：明
体裁：七言律诗

清江江上足田庐，独爱严家水竹居。林合翠光浮几席，池分清润到阶除。参差夜月栖鸾凤，荡漾春风戏鲤鱼。何日临流一题咏，琅玕节下为君书。
题严氏钓隐
作者：邓雅
朝代：明
体裁：古风

尚父遇西伯，子陵辞汉光。胡为异出处，所贵安其常。斯人乐渔钓，荣辱两俱忘。桐庐在何许，烟水自微茫。我性爱樵牧，无心慕轩裳。为君发吟咏，有兴在沧浪。
题临川黄九鼎北山清隐
作者：邓雅
朝代：明
体裁：古风

周颙去北山，乃取当时讥。君为北山隐，岂蹈昔人非。地异名偶同，居偏心自怡。白云满窗户，清风拂裳衣。近招华盖仙，远忆商山芝。竹松可厉操，琴鹤镇相随。于此乐清澹，浮荣非所知。
题乐閒堂
作者：邓雅
朝代：明
体裁：古风

为善真可乐，无营心自閒。奈何世之人，汩没尘埃间。是中有佳趣，游目皆青山。依山搆堂宇，白云锁松关。古意阅图史，幽香闻蕙兰。尊前好风月，泉响当鸣弹。
题从弟彦彰拥翠楼
作者：邓雅
朝代：明
体裁：七言律诗

楼倚东南万叠山，捲帘山势尽回环。天开图画烟云里，风引笙竽竹树间。词客燕酣歌袅袅，仙人飞过佩珊珊。能修五凤誇韩洎，愧我才疏鬓欲斑。
题何同德独善斋
作者：邓雅
朝代：明
体裁：古风

兼善固所欲，赋命有穷通。独善匪傲世，舍义将焉从。侃侃同德父，学积于厥躬。守已无外慕，养气恒内充。岩穴托冥栖，幽轩眄筠松。陶然有真乐，俯仰天地中。岂徒善一身，庶几厉浇风。
题何幼恭云门归隐图
作者：邓雅
朝代：明
体裁：古风

朝游金陵馆，暮忆云门山。谁知轩冕荣，不及樵苏閒。归来看瀑泉，兴在阴崖间。松风有清响，古琴不须弹。冉冉白云起，翩翩孤鹤还。超然出尘网，似觉非人寰。
题何幼恭所藏方方壶洪崖图
作者：邓雅
朝代：明
体裁：古风

洪崖蓄元气，苍然太古色。乾坤一砥柱，巨灵岂能擘。众山非不高，蒙翳多荆棘。兹崖独荒凉，乃有古仙迹。伟哉方壶仙，善画人莫识。挥毫夺神功，白昼天昏黑。
题何氏南塘旧隐
作者：邓雅
朝代：明
体裁：古风

阴森野竹寒，缭绕南塘幽。窗虚纳翠霭，门閒俯清流。中有隐沦士，抱冲真寡俦。垂纶聊自适，守已澹无求。俯仰忆先世，逍遥寓斯丘。为歌少陵诗，勉旃继前修。
题内弟吴大使子充墨龙
作者：邓雅
朝代：明
体裁：古风

神龙潜九渊，变化恍难测。伊谁写真形，一览壮心魄。淋漓元气湿，惨淡风雨黑。终当上天门，四海望涓滴。
题刘氏圭峰楼
作者：邓雅
朝代：明
体裁：古风

层楼面圭峰，峰色自苍翠。隐几闻松声，开轩纳云气。神清餐沆瀣，境静隔氛翳。对此弹丝桐，中含太古意。
题医师王允中松下对弈图
作者：邓雅
朝代：明
体裁：七言律诗

曾向松根斸茯苓，更依松影对楸枰。延龄有待三千岁，胜敌何须十万兵。动静死生元自识，功名富贵本来轻。烂柯莫问当年事，看取金丹九转成。
题南山西岳行祠
作者：邓雅
朝代：明
体裁：七言律诗

山灵昔报熊罴梦，野服重登虎豹关。万里青云渠有待，九重恩命帝仍颁。县崖叠嶂烟霞湿，古木苍藤雨露閒。欲访云储修炼法，佩声疑向月中还。
题古文刘观澜潜默斋
作者：邓雅
朝代：明
体裁：古风

天道固不言，化机恒自然。潜心悟至理，以默守吾玄。回也岂诚愚，赐给徒为便。始知圣贤学，妙在心相传。刘君事藏修，筑室文水边。焚香静对易，慕道尤精专。为赋潜默诗，三复其勉旃。
题吉水王氏山居
作者：邓雅
朝代：明
体裁：七言律诗

六月二日游山间，山人为我开云关。清风一榻对松竹，明月九霄闻佩环。壶觞日娱宾客集，城市不往轩车閒。知君养鹿乐栖遁，故我抱琴常往还。
题吴仲亨种德堂
作者：邓雅
朝代：明
体裁：五言排律

种德由先世，承家见后人。才名终不忝，医学更无伦。崖石灵芝秀，庭阶玉树新。缘资培养力，始见发生仁。焚券非求誉，悬壶足养真。衔珠蛇不异，守杏虎常驯。浩荡乾坤大，涵濡雨露均。清朝荣禄养，堂上綵衣春。
题吴克承雍穆堂
作者：邓雅
朝代：明
体裁：古风

乔林荫丰溪，中田构华屋。靡靡庭下兰，猗猗槛前竹。端居习仪礼，少长咸雍穆。春醪介眉寿，动止膺百福。允矣斯道存，庶几敦薄俗。
题吴南任栖云楼
作者：邓雅
朝代：明
体裁：古风

朝访栖云人，暮登栖云楼。山深云气合，树夹翠光浮。溟涬若太古，逍遥及凉秋。心游宇宙内，契合神仙流。
题吴大使文昌观海图
作者：邓雅
朝代：明
体裁：古风

波光涵太虚，树色带青霭。宇宙一何悠，山川长不改。逍遥陟层台，俯仰成千载。欲与沙鸥盟，扁舟亦浮海。
题周宗祥绿阴清昼堂
作者：邓雅
朝代：明
体裁：五言律诗

手种堂前树，经年长绿阴。午风眠处冷，昼日坐来深。喜得山林趣，能知雅颂音。何当分半席，萧爽散尘襟。
题娄仲实继志斋
作者：邓雅
朝代：明
体裁：古风

先人诲后人，后人继先志。所遗非籯金，一经乃传世。萧然坐幽斋，斋外列丛桂。静观河洛图，造化有深意。
题孙氏岩雪斋
作者：邓雅
朝代：明
体裁：古风

天生小崆峒，屹立太古初。玄冬积皓雪，琼树高扶疏。尔性爱清洁，对之还结庐。谁怜苦寒夜，相映读群书。
题宋彦辅梅屋
作者：邓雅
朝代：明
体裁：古风

幽人爱孤芳，贞白比冰玉。寂寞竹篱间，相依结茅屋。久香似无闻，一清如可掬。不有铁石心，谁能伴幽独。
题廖善立揽胜楼
作者：邓雅
朝代：明
体裁：七言律诗

层构巍峨傍水涯，几陪名胜蹑仙梯。九秋风月钩帘处，百里江山注目时。黄鹤每当瑶席舞，白云时绕画梁飞。知君老去风流在，长日簪花醉玉卮。
题张孟宪绿阴棋墅
作者：邓雅
朝代：明
体裁：五言律诗

林园新雨后，棋墅夏凉初。嘉木荫窗户，青山成画图。机心元不竞，世事本来疏。未问橘中叟，斯人仙者徒。
题张行之所藏梅竹图
作者：邓雅
朝代：明
体裁：七言律诗

一幅轻绡写梅竹，几多清致在毫端。岭南生意东风早，淇上繁阴六月寒。止渴拟求经雨实，钓鱼曾斩拂云竿。如今只恨无韦偃，添画青松取次看。
题张行之竹间亭
作者：邓雅
朝代：明
体裁：五言律诗

偶逢溪上友，因造竹间亭。路径通幽寂，烟云入杳冥。坐来清客思，题处有僧名。最喜安巢凤，朝朝刷锦翎。
题扇
作者：邓雅
朝代：明
体裁：七言绝句

林间楼阁护烟霞，门外山童埽落花。小涧石桥人缓步，抱琴来此访仙家。
题敖膳部归田卷
作者：邓雅
朝代：明
体裁：古风

圣代徵贤良，山林有遗逸。斯人抱奇才，歘起辅王室。鼎鼐事调和，礼乐正得失。从容近清光，明哲保终吉。赐归悯耆年，养道得閒日。田园未荒芜，林木正森郁。兰香袭衣裾，竹色映书帙。支颐静看云，发兴或操笔。贞素为已有，荣辱视外物。余生亦栖遁，啸傲烟霞窟。安得从敖仙，烧丹蜕凡骨。
题敖膳部归隐卷
作者：邓雅
朝代：明
体裁：七言律诗

承诏曾趋玉几前，萧萧白发许归田。谁知鼎鼐调羹手，却校云林种树篇。琴鹤共消閒日月，楼台长挹旧山川。朝廷有道尊年德，优赐行看下九天。
题昭君图
作者：邓雅
朝代：明
体裁：七言绝句

一曲琵琶千种恨，百年图画几人看。君王不是无恩宠，海宇因之得奠安。
题曾氏松关白云
作者：邓雅
朝代：明
体裁：五言律诗

白云何处宿，旦暮绕松关。变化能为雨，氤氲长在山。湿添枝叶重，晴锁户庭閒。未可自怡悦，从今愿往还。
题朱学渊石室山房
作者：邓雅
朝代：明
体裁：五言律诗

石室炎天冷，云窗白昼昏。仙人常对弈，诗客屡过门。檐外松千尺，琴边酒一尊。陶然忘世虑，不似属乾坤。
题李如愚太白把酒问月图
作者：邓雅
朝代：明
体裁：古风

把酒问明月，今古悠悠几圆缺。月轮虽缺有时圆，人似浮沤还易灭。团团桂树摇天风，琼楼剧饮歌吹濛。举杯邀月月在手，何用捉月波涛中。我愿生年一千岁，与子同醒复同醉。不须步月向蟾宫，群玉峰头共游戏。
题李如愚环山亭
作者：邓雅
朝代：明
体裁：古风

太行之阳有盘谷，玉笥十里来环山。山人高风继李愿，作亭正在山之间。两山盘回宅幽阻，一涧泓澄石可数。居人比屋乐渔樵，令族前朝列圭组。当今天子开治平，胡为不出留斯亭。亭中佳景自可乐，秋桂弄影春兰馨。长松亭亭间修竹，上有鹓鸾下麋鹿。兴来扫石坐清风，自拂瑶琴弹一曲。琴弹一曲酒一壶，醉后击节歌呜呜。不须更问千钟禄，此乐人间还有无。
题李次晦明复堂
作者：邓雅
朝代：明
体裁：古风

宝镜出匣中，尘垢乃翳之。一朝事拂拭，鉴物分妍蚩。灵台素澄湛，利欲或昏迷。谁知方寸间，至理森在兹。先师有明训，于以觉后知。性善苟能复，圣贤可同归。
题李氏盘谷
作者：邓雅
朝代：明
体裁：五言律诗

幽居似盘谷，流水绕柴门。意适观鱼鸟，年深长子孙。耕耘聊自给，理乱未曾闻。何日操藜杖，从君远世纷。
题李氏维稼堂
作者：邓雅
朝代：明
体裁：古风

逐末成浇风，力本化淳俗。遐思在古人，播殖维嘉谷。斯堂俯青郊，窗户荫高木。了无尘事侵，稍喜生意足。维时沛甘泽，良苗蔼新绿。辛勤愿有秋，饱煖更无欲。唐虞致雍熙，巢许乐幽独。为子歌韩诗，清风起盘谷。
题杨妃出浴图
作者：邓雅
朝代：明
体裁：古风

春光淡淡春风起，百啭黄鹂宫树里。宫中妃子绣罗衣，晴来出浴温泉水。温泉之水清且涟，凝脂洗尽争春妍。初疑沧海浴明月，又如玉井开红莲。君王一见生欢喜，六宫粉黛谁能比。一曲霓裳乐未终，边尘已暗三千里。天生尤物徒尔为，马嵬竟死谁能悲。丹青一幅半零落，千载君王当鉴之。
题梁园雪景扇面
作者：邓雅
朝代：明
体裁：五言律诗

梁园风景异，兴逐雪花移。璚馆东西户，瑶林千万枝。望中迷舞鹤，赏处艳歌辞。枚马今何在，风流见画师。
题梁徵君石门精舍
作者：邓雅
朝代：明
体裁：七言律诗

白云长锁石门山，翠壁丹崖不可攀。千载清风在乔木，九秋清露汎崇兰。衣冠自可同园绮，道德犹思述孔颜。莫怪韬光老岩谷，几多膏馥在人间。
题永丰令蔡行素朴实斋
作者：邓雅
朝代：明
体裁：五言律诗

百里安民俗，陶然太古风。布衣无长物，茆屋有焦桐。未觉羲农远，真堪卓鲁同。何须种桃李，桑柘满城东。
题渊明画像
作者：邓雅
朝代：明
体裁：五言律诗

渊明非嗜酒，寓意酒杯中。大化观天地，閒情对菊松。风流千载上，感慨几人同。稽首瞻遗像，云开见华嵩。
题王氏可逸堂（其孙永安求赋堂扁乃三十八代天师所书）
作者：邓雅
朝代：明
体裁：四言诗

人生在勤，勤乃可逸。动静有常，起处获吉。怀哉尔祖，善行美质。乐彼丘园，安此居室。安此居室，既幽且閒。或渔于溪，或樵于山。渔樵之业，奔竞所弃。尔祖乐之，傲俗忘世。风流既远，堂构犹存。居之永安，宜其后昆。
题王炼师云巢
作者：邓雅
朝代：明
体裁：五言律诗

石洞还堪隐，松云亦可巢。九真劳梦想，五老托神交。混沌含元气，氤氲湿翠梢。醉眠惟伴鹤，群翼任啾啁。
题王自閒守拙斋（自閒四子命名曰可渔可樵可耕可牧）
作者：邓雅
朝代：明
体裁：古风

堪舆何茫茫，万汇生其中。鸿荒世已远，淳元变浇风。智巧日以滋，古道谁能崇。猗欤谷中叟，读书且明农。衣不尚纨绮，门惟掩蒿蓬。渔樵与耕牧，四子各已供。此心常自閒，众欲鲜能攻。从人笑懒拙，巧者劳其躬。
题画扇
作者：邓雅
朝代：明
体裁：七言绝句

青松掩映白云间，云自无心我自閒。静听松声作琴响，孤鸾别鹤不须弹。
题白沙陈氏翠竹间
作者：邓雅
朝代：明
体裁：七言排律

千亩何须说渭川，白沙翠竹尚依然。偶从深处开三径，似觉高风继七贤。长夏清阴宜枕簟，四时佳兴寓觞弦。绕檐迥觉红尘远，巢凤争看彩羽鲜。待长龙孙应万个，欲裁汗简可千年。知君浩有淇园想，题遍琅玕复几联。
题百华寺
作者：邓雅
朝代：明
体裁：五言律诗

兹山白云里，古寺觉城东。径湿莓苔雨，窗寒薜荔风。传经由慧远，洗砚忆陶公。暂借禅床坐，心澄万虑空。
题秋月上人所藏洞庭秋月图
作者：邓雅
朝代：明
体裁：七言绝句

君山木落洞庭秋，今古无穷水自流。明月一轮天宇静，定中疑是泛虚舟。
题秋林读书处
作者：邓雅
朝代：明
体裁：五言律诗

江风寒叶落，灯火夜窗虚。潭上罢渔钓，林中闻读书。沈潜知道味，萧爽得幽居。勖尔抱贞独，荣名何足趋。
题符氏静轩
作者：邓雅
朝代：明
体裁：古风

阴阳本无形，配合乾与坤。阳动司发育，阴静乃归根。冥心观造化，至理谅斯存。何当扫閒轩，日与静者论。
题罗宗瑞法师祷雨感应卷
作者：邓雅
朝代：明
体裁：古风

南州大旱禾黍枯，赤日照地如红炉。老龙卧稳鞭不动，无乃上帝封江湖。道人早岁曾学道，能以精诚事祈祷。绿章奏罢起风雷，三日为霖救枯槁。吁嗟妙道不可言，安得共究玄中玄。君不闻武当昔有张洞渊，道成掷笔还升天。
题胡伯辉问月轩
作者：邓雅
朝代：明
体裁：古风

天风浩荡浮云开，人间飒爽无炎埃。捲帘呼酒待明月，玉盘飞上东山来。须臾大地俱皎洁，疑是千山万山雪。何处飞仙跨鹤来，一声铁笛苍崖裂。君家本是故侯家，问月何须起叹嗟。试蹑云梯天上去，广寒丹桂正开花。
题胡志同云松巢
作者：邓雅
朝代：明
体裁：古风

高风慕太古，喜结云松巢。餐松复餐柏，葺云如葺茅。氛氲翠色合，浑沦元气包。谪仙本同志，巢父为旧交。徵起拜龙衮，乞归吹凤匏。还将御赐笔，挂在凌云梢。
题艾子才括苍吏隐卷
作者：邓雅
朝代：明
体裁：五言律诗

我游群玉洞，君寓括苍山。出处虽殊调，心神本共閒。煮蒲居石室，收印入松关。岂被浮名缚，悠然天地间。
题西门巡检瞻云堂（太行人）
作者：邓雅
朝代：明
体裁：五言律诗

天际秋云起，官居思不任。宁同弘景趣，还有狄公心。渺渺千重白，微微万里阴。因之忆亲舍，远在太行深。
题观海图
作者：邓雅
朝代：明
体裁：七言绝句

沧溟之深几千丈，万顷镜面涵空虚。何不翻身入海底，九重渊内探骊珠。
题谢士彦草池书馆
作者：邓雅
朝代：明
体裁：古风

开轩瞰清池，池光满怀抱。东风扇微暄，一夕生春草。冥观造化心，颇悟圣贤道。简编时卷舒，精义得深讨。犹忆梦西堂，君家旧文藻。
题谢彦刚养浩堂
作者：邓雅
朝代：明
体裁：古风

培根枝叶荣，养气身体充。体充本无物，道义存乎中。孟轲真亚圣，立教诚有功。一登养浩堂，俯仰怀高风。
题谢氏兰玉堂
作者：邓雅
朝代：明
体裁：五言律诗

琼树三山种，幽兰九畹香。移栽宜胜地，列映近高堂。自可纫仙佩，真堪比玉郎。因之怀谢傅，几叶尚留芳。
题谢氏坚白斋
作者：邓雅
朝代：明
体裁：古风

堂东有白石，堂西有白石。堂南有白石，堂北有白石。团团若天成，光彩眩玉色。煮之可充饥，拂之可为席。磨涅不磷缁，宜比君子德。若人好斯堂，因之扁坚白。
题谢知县东山读书图
作者：邓雅
朝代：明
体裁：古风

幽人示我东山图，耳边如闻猿鹤呼。云生寒岩翠缥缈，树夹流水青扶疏。中有山房绝潇洒，苔藓侵阶藤覆瓦。角巾隐几是何人，谢氏贤良读书者。
题道士陈玉京奉旨降香卷
作者：邓雅
朝代：明
体裁：七言律诗

代祀霍山羞璧币，退归玉笥卧烟霞。洞天明月一双鹤，涧水碧桃千树花。宝匣藏龙腾紫气，药炉伏火养丹砂。长生有道谁能似，岁岁朝元玉帝家。
题邹恒吾沧洲渔隐
作者：邓雅
朝代：明
体裁：五言律诗

结屋住沧洲，开轩瞰碧流。鸟啼烟树晚，风起荻花秋。秫酒还堪醉，鲈鱼亦易求。陶然忘世虑，天地一虚舟。
题邹文彦永思堂
作者：邓雅
朝代：明
体裁：五言律诗

兵戈有宁日，父母无归时。黯黯塞云远，萧萧风木悲。江流千古恨，堂树永思碑。亦有先亲念，诗成不忍题。
题邹氏养浩堂
作者：邓雅
朝代：明
体裁：古风

二气生天地，运行无息时。惟人在所养，失养斯馁而。是以君子心，操守罔或违。充然集众义，勇往将奚疑。君家本儒素，养浩画堂楣。旨哉孟氏言，允为百世师。
题金好仁乐志堂
作者：邓雅
朝代：明
体裁：古风

城市与山林，諠寂本不同。澄心即净域，岂必在山中。斯人守一尘，澹泊犹古风。图书列左右，日月从西东。俯仰无愧怍，行藏任穷通。悠然观万化，其乐那有终。
题钱氏石田书隐
作者：邓雅
朝代：明
体裁：五言律诗

石田春水满，林馆白云多。旧业惟耕学，閒情托咏歌。地偏宜竹树，檐迥带藤萝。亦有藏修意，何当共琢磨。
题陈伯霖竹深处
作者：邓雅
朝代：明
体裁：古风

何处还清幽，乃在深竹间。天风动琅玕，鸣佩声珊珊。翠合带烟色，阴森生夏寒。径微通窈窕，意适任盘桓。厉操历冰雪，安巢栖凤鸾。客来须径造，蓬户不曾关。与。
题陈寅宾旸谷斋
作者：邓雅
朝代：明
体裁：古风

高斋面旸谷，四序常如春。挂巾扶桑枝，晞发迎朝暾。雍熙逢治世，俯仰信乾坤。未知羲和事，自是尧舜民。
题陈敏求有裕堂
作者：邓雅
朝代：明
体裁：古风

纷纷名利场，局促若缰锁。君子恒裕如，进退无不可。构堂面溪山，治地种花果。无言以忘世，所守惟在我。
题陈氏学堂山房
作者：邓雅
朝代：明
体裁：五言律诗

宦族宗秦国，山居扁学堂。古今留翰墨，草木有辉光。倚剑丹霄近，看书白日长。何当借云榻，共话到羲皇。
题陈汉仁雪舫
作者：邓雅
朝代：明
体裁：五言律诗

幽人住城市，小屋似扁舟。素壁光含雪，银床冷浸秋。乘风慕璚岛，钓月忆沧洲。同郡多名士，相过听棹讴。
题陶用大渊明归去来辞图（用大名洪泗州虹县人镇襄阳授武节将军）
作者：邓雅
朝代：明
体裁：古风

田园荒芜亦已久，彭泽何须求五斗。徘徊三径抚孤松，怅望閒云数归鸟。耳孙为国励精忠，出处虽殊气味同。却忆柴桑游未得，祗看图画仰高风。
题静寄轩
作者：邓雅
朝代：明
体裁：古风

开轩纳虚旷，默坐观无始。身外忘世纷，静中究玄理。栖禽托深林，潜鱼在渊水。与物两悠然，劳生念行子。
题鞠孟端悠然亭
作者：邓雅
朝代：明
体裁：古风

渊明住柴桑，门无车马諠。青山如故旧，一见心悠然。若人慕高风，作亭临水边。高柳三五株，兰菊亦鲜鲜。宾朋日过从，饮酒和陶篇。悠然得所乐，庶以全其天。
题高子完具庆堂
作者：邓雅
朝代：明
体裁：古风

斯人薄世荣，所厚在伦谊。构堂奉双亲，綵衣日娱侍。崔嵬灵椿古，丰茂萱草翠。培养全其天，南陔庶无愧。
题高山流水图
作者：邓雅
朝代：明
体裁：古风

泰山一何高，江水亦何深。宁知伯牙弦，妙合钟期心。清风邈千载，太息谁知音。斯人好古调，拂轸徽黄金。一弹玄鹤舞，再弹苍龙吟。翛然山水趣，得之在胸襟。画师亦好古，能画复能琴。援笔写幽意，溪声风满林。
题高崇节地理卷
作者：邓雅
朝代：明
体裁：古风

高君行年六十馀，壮心犹似千里驹。平生踪迹半天下，手持几卷青囊书。青囊之书世徒有，妙理何人熟参究。高君读诵口澜翻，要继景纯千载后。君不见黄河万里天上来，昆崙太华俱崔嵬。乾坤定位圣人出，金陵王气何佳哉。请君直上金陵去，径叩天关与天语。龙蟠万古帝王州，四海苍生望霖雨。
题鳌溪廖氏池亭用邓伯明韵
作者：邓雅
朝代：明
体裁：七言律诗

龙门山中小有天，华亭缥缈来飞仙。石潭今古浴明月，源水日夜流清川。松杉云表自郁郁，兰菊霜后犹鲜鲜。天生好景入图画，何时登览陪诸贤。
题黄伯原友鹤轩
作者：邓雅
朝代：明
体裁：古风

人伦重五教，物类称四灵。奇哉九皋鹤，亦复载诸经。性洁无与比，君子化其形。巢云松柏高，警露风月清。是以贞素士，取友非虚名。纷纷重势利，幽独鲜交情。岂不愧鸣鸟，时闻求友声。
题黄氏清啸轩
作者：邓雅
朝代：明
体裁：古风

异境何幽偏，群山甚奇峭。中有閒居人，凭轩发清啸。声闻忽半岭，响答复千窍。飒飒阴风来，啾啾老猿叫。翛然尘外想，允矣静中妙。千载苏门生，惟君可同调。
题黎氏沧洲图
作者：邓雅
朝代：明
体裁：古风

滔滔大江水，冉冉沧洲云。兰杜有香气，莓苔无垢氛。数家临绝岸，一艇横通津。渔唱落霞晚，鸟啼芳树春。对景阅图画，乐哉栖遁人。
题龙伯原桃源小隐
作者：邓雅
朝代：明
体裁：五言律诗

草屋孤村迥，桃花一水深。不同潘岳趣，还有武陵心。渔父应相问，仙家或可寻。年年爱春色，把酒对芳林。
风雨访刘孔殷不遇
作者：邓雅
朝代：明
体裁：五言律诗

潇潇溪上雨，淅淅树间风。拟访天台客，难追葛水踪。尺书鸿雁远，樽酒父兄同。饮罢题诗去，重来意颇浓。
饮酒
作者：邓雅
朝代：明
体裁：古风

渊明好饮酒，重觞即忘天。李白性所同，自称酒中仙。我素不解饮，饮少亦陶然。酒能助诗兴，一斗成百篇。我饮仅数杯，我吟亦数联。谁知醉中吟，其乐不可言。
馆市巡检刘时中摄新淦县事有政声于其还镇诗以美之
作者：邓雅
朝代：明
体裁：古风

将军英妙年，神采照白玉。紫禁曾依日月光，青云早展骅骝足。翠屏西下淦水东，驿路迢迢当要冲。我皇开国慎防禦，子复领镇持刀弓。到官从容仅一载，鼓角楼新民俗改。夜月山中虎豹藏，春风陌上桑麻蔼。居民外户夜不扃，行旅往来能送迎。三乡父老服政令，五岁儿童知姓名。前年金川乏牧守，点行悍卒喧腾久。城里居民日夜愁，妻子难全况鸡狗。将军政绩大府闻，领符摄职仍施恩。首同主将严法律，商贾坐肆军辕门。伟哉将军人莫比，文武才兼心似水。政成弊革强梗摧，铁鞭跃马城南回。攀辕卧辙留不得，夹道松风起寒色。翠屏万仞高巑岏，上有百尺青琅玕。归囊得诗凡几首，把诗坐对屏山看。
高允宪先生客习氏馆中清风修竹翛然有尘外意喜而赋此
作者：邓雅
朝代：明
体裁：古风

萧萧池上竹，飒飒林间风。风来为谁清，乃与君子同。君子秉贞节，翛然在山中。岁寒不改操，结交梅与松。
鹅溪钓叟为陈充宾赋
作者：邓雅
朝代：明
体裁：古风

前林带溪水，湛湛寒潭深。垂纶不设饵，鲂鱮自浮沉。明月照孤艇，清风飘素襟。物我俱两忘，悠然尘外心。
黎氏积庆堂诗（并序）
作者：邓雅
朝代：明
体裁：古风

积善有馀庆，不善有馀殃。至公在司造，报效亦已彰。蔓草务去根，猗兰愿留芳。人心与天理，好恶乃其常。驷车于门高，五桂窦氏昌。阴德信有徵，福泽其无央。斯堂扁积庆，著善斯不忘。后人继芳躅，奕世垂休光。
慧日寺十八大阿罗塑像
作者：邓韨
朝代：明

至人自藏珍，古貌元气备。抟土造佛徒，追真信难事。亭亭青莲宇，诸天奠其位。尊者十二辈，高座纳双屣。巍巍超凡表，尘眼有矇视。深厚藐漂山，广博欲际地。静沈马足万，专守门不二。觉能越几先，慈欲放踵施。龙骧以珠豢，虎跳以咒弭。目瞑澄渊黑，顶突华峰翠。若真外形骸，能以理胜自。嗒然了得丧，何有立同异。麈柄操瑩玉，宝花自空坠。想当经营初，其手空俗士。我思彼尊者，所造亦深邃。函经入方夏，后乃道宏肆。以空摄万有，以道猎众智。穷山养枯骸，野鸟习其髻。善士瞻梵相，瓶锡此焉侍。安得如此塑，慰我怀古意。
慧日寺十八大阿罗塑像
作者：邓韨
朝代：明
体裁：古风

至人自藏珍，古貌元气备。抟土造佛徒，追真信难事。亭亭青莲宇，诸天奠其位。尊者十二辈，高座纳双屣。巍巍超凡表，尘眼有矇视。深厚藐漂山，广博欲际地。静沈马足万，专守门不二。觉能越几先，慈欲放踵施。龙骧以珠豢，虎跳以咒弭。目瞑澄渊黑，顶突华峰翠。若真外形骸，能以理胜自。嗒然了得丧，何有立同异。麈柄操莹玉，宝花自空坠。想当经营初，其手空俗士。我思彼尊者，所造亦深邃。函经入方夏，后乃道宏肆。以空摄万有，以道猎众智。穷山养枯骸，野鸟习其髻。善士瞻梵相，瓶锡此焉侍。安得如此塑，慰我怀古意。
致道观七星桧
作者：邓韨
朝代：明

琳官何岧峣，爽气凌青苍。中有古桧树，传植自萧梁。岁远四树存，如斗酌天浆。东株耸而老，庆历补其亡。中株丽琼坛，少日嬉其旁。蘖动手可撼，铁柱锁蛟猖。今已剪不遗，彼蚩盗其香。两株在东南，偃盖覆修廊。攒枝细而密，叶聚如针芒。拥挺析三本，纠结连肺肠。龙也方出海，挟以子母将。两株在西南，赤立肤无霜。偃蹇捎殿角，督力示坚强。龙也得云雾，攫鹜不复翔。六子莫囚锁，帝招遣巫阳。北株最怪异，不与群木行。质干尽屈铁，夭矫互低昂。辨叶知乃树，寻柯惑其方。众视兴怪叹，应接不得遑。乍疑古蚩尤，蓄力抗轩黄。拓臂运五兵，有徒实跳踉。劲者弩脱栝，弯者弧方张。横者夺槊舞，竖者操矛锵。何乃大小柯，廉脊如斧螳。怒虬拔山出，隐雾势腾骧。理断一丝续，肤削流乳肪。我语非强聒，细视乃知祥。四桧皆左纽，玉晨远相望。霁晴亦惨黯，昏黑常晶光。仙真护诃久，山鬼凭藉长。至今空翠表，剑佩时将将。蜀庙青铜柏，涿郡羽葆桑。图经俨封殖，况我桑梓乡。入景星月夜，清唳彻虚皇。移酒与桧饮，风露袭绡裳。石田写东树，高词振琳琅。遗墨付好事，烟姿涨云房。我诗费摹写，传之起诪张。录诗冠巨图，尚与桧作堂。
雷殿画壁
作者：邓韨
朝代：明

艺苑有精能，凝神始臻理。笔端具天人，难以茫昧拟。致道古仙都，山水丽清美。雷宫设像画，种种尽其技。画得宋名手，善造天神鬼。淳古出遒逸，意态得深旨。左壁挟风云，沙砾卷空起。有神操火具，怒目流狞视。当其焰所及，妖窟荡无址。右壁已淋落，云气来纚纚。似闻轰雷车，不及掩其耳。南壁云骖驔，霆旌建旗鼓。有神被介胄，躯伟髯奋紫。执殳见真宰，如以职备使。北壁当晦冥，相去不辨咫。有神手天瓢，九龙运其水。势欲翻九河，雷伯鼓未已。社神走阗阗，恐惧违詈棰。白旆扬云表，奉令察臧否。灵祠本清肃，长夏颡无泚。入门见壁画，鲜不生战葸。假令革其顽，像教良有以。邑史有朱生，运笔妙莫齿。吮豪追其踪，三叹逊前轨。道玄貌冥狱，施帛日云委。惟以神妙故，归命杂悲喜。岁月如水流，艺学日零圯。君看郭恕先，画妙托仙死。
捕盗宿高山夜雨
作者：邓颙
朝代：明

夜宿高山古庙坛，愁闻滴沥雨声寒。自知处险非常计，争奈苍生殆不安。
龙山月色
作者：邓颙
朝代：明

峥嵘盘踞似龙蟠，峭壁层崖接广寒。西坠独怜深夜静，南飞应觉碧波宽。芳晖凝露含疏薄，素彩凌霜袭翠峦。人去草堂空皓色，几回踯躅捲帘看。
读书堂
作者：邝元乐
朝代：明

名公自昔藏修地，茅屋斜连水面开。绕槛风云閒白昼，沿阶花木净黄埃。曲肱几见周公梦，吹杖曾承大乙来。壮志十年虚谏草，台星夜照读书台。
郁林八景诗 其一 瓯池春暖
作者：邝元乐
朝代：明

西瓯池上蛟龙窟，龙气成云水自波。蛟龙飞上九天去，春水茫茫奈若何。
郁林八景诗 其七 紫水流霞
作者：邝元乐
朝代：明

城南紫水不常流，桂发新香预报秋。尽说红霞能映树，祥光偏令照龙头。
郁林八景诗 其三 凤岭秋清
作者：邝元乐
朝代：明

凤皇岭上凤皇栖，凤皇飞去岭云低。商飙万里松涛急，空有芳名天与齐。
郁林八景诗 其二 白石洞天
作者：邝元乐
朝代：明

萧萧松叶下秋山，金井蟠龙紫雾閒。白石煮来春欲暮，不知笙鹤几时还。
郁林八景诗 其五 寒山夜雨
作者：邝元乐
朝代：明

寒山绝顶飞来石，兴雨兴云自岁年。知是傅岩能幻化，商霖随处有尧天。
郁林八景诗 其八 龙桥古渡
作者：邝元乐
朝代：明

鳌头浪涌金沙碧，江国飞虹瑞气摇。发泄地灵知有待，使君题作瑞龙桥。
郁林八景诗 其六 石室仙踪
作者：邝元乐
朝代：明

乱峰嵯峨高插天，丹炉石室隐神仙。黄茅九转飞星去，洞口桃花空紫烟。
郁林八景诗 其四 水月岩虚
作者：邝元乐
朝代：明

月上水生岩半閒，岩虚得月透天关。水流到海源头活，月照人心不照颜。
郁林八景诗·瓯池春暖
作者：邝元乐
朝代：明

西瓯池上蛟龙窟，龙气成云水自波。蛟龙飞上九天去，春水茫茫奈若何。萧萧松叶下秋山，金井蟠龙紫雾閒。白石煮来春欲暮，不知笙鹤几时还。凤皇岭上凤皇栖，凤皇飞去岭云低。商飙万里松涛急，空有芳名天与齐。月上水生岩半閒，岩虚得月透天关。水流到海源头活，月照人心不照颜。寒山绝顶飞来石，兴雨兴云自岁年。知是傅岩能幻化，商霖随处有尧天。乱峰嵯峨高插天，丹炉石室隐神仙。黄茅九转飞星去，洞口桃花空紫烟。城南紫水不常流，桂发新香预报秋。尽说红霞能映树，祥光偏令照龙头。鳌头浪涌金沙碧，江国飞虹瑞气摇。发泄地灵知有待，使君题作瑞龙桥。
题瑞龙桥
作者：邝元乐
朝代：明

可胜苍翠晚重重，喜有神羊赴海东。华表烟笼栖白鹤，碧溪春暖跨长虹。瑞泉发泄当昌运，灵谶流传自老翁。从此郁林云物好，拍天风浪起鱼龙。
从化道中
作者：邝元阳
朝代：明

日斜骤雨涨山溪，禾黍青青松叶齐。二十年来游走地，鹧鸪何事隔林啼。
宿鬼湖
作者：邝元阳
朝代：明

矅灵颓西山，寒风忽飕飕。舟人畏前路，独向鬼湖休。断岸高如墉，渊水停不流。静听无人声，怪鸟鸣啾啾。元云蔽四野，零雨正滂流。明烛短蓬下，寂寞令我愁。天地岂不广，吾生长远游。人情未易测，鬼湖何足忧。
水车
作者：邝元阳
朝代：明

上天沛时雨，须臾弥山川。阴阳苟不和，原隰尽涓涓。所以云汉词，众正忧且癫。虽有桔槔劳，泽浅终徒然。何如水车制，驾彼溪涧边。截竹刳长木，轮毂日周旋。□取江河水，一泻如流泉。滔滔靡昼夜，溉彼千亩田。荷锄理沟浍，坐使成洄漩。岁岁无旱忧，处处皆丰年。始知人力巧，可以胜旻天。
读文山集
作者：邝岑
朝代：明

真金千炼文山老，正气堂堂宇宙中。被执潮阳生慷慨，临刑燕市死从容。庐陵有水皆增色，龚胜虽忠亦下风。当日陆张同死国，厓门香火万年崇。
促促曲仿李益体
作者：邝思诰
朝代：明

促促何促促，停梭当户哭。敢怨萧郎游，空嗟汉武黩。寒侵塞上铁衣单，愁断闺中丝莫续。
元夜曲
作者：邝思诰
朝代：明

春城此夕竞繁华，绮结金铺几万家。南市争看新火树，西园犹恐失桃花。秃襟小袖紫罗鲜，结束龙阳解取怜。口嚼槟榔簪茉莉，月明花下戏鞦韆。神羊观外张灯市，彩燕游龙百样妆。独有邻家新娶妇，寄钱人买两鸳鸯。紫姑箕转异香焚，邻女相期卜素心。几度含羞娇不语，指环笼袖拜深深。
元夜曲·其一
作者：邝思诰
朝代：明

春城此夕竞繁华，绮结金铺几万家。南市争看新火树，西园犹恐失桃花。
元夜曲·其三
作者：邝思诰
朝代：明

神羊观外张灯市，彩燕游龙百样妆。独有邻家新娶妇，寄钱人买两鸳鸯。
元夜曲·其二
作者：邝思诰
朝代：明

秃襟小袖紫罗鲜，结束龙阳解取怜。口嚼槟榔簪茉莉，月明花下戏鞦韆。
元夜曲·其四
作者：邝思诰
朝代：明

紫姑箕转异香焚，邻女相期卜素心。几度含羞娇不语，指环笼袖拜深深。
午日承惺堂曾年伯招同智上人张少益泛舟步季玉韵赋谢
作者：邝思诰
朝代：明

蒲艾迎嘉节，葵榴向午天。感时堪赋赏，对景合流连。冻雨围山带，南潮没阪田。雄心随竞渡，雅意寄芳筵。畅矣湘灵瑟，兼之怀水仙。朱符驱虐暑，彩缕系长年。宝筏推先济，星轺讶早悬。非嫌朝市味，为忆越中鲜。勇退看回棹，临波叹逝川。岂因人解脱，不受俗牵缠。故旧论交谊，高僧结净缘。且听歌水调，莫问续骚篇。海色哉生月，江容晚簇烟。独醒吾岂敢，归兴共陶然。
寒食信宿何季玉舟中
作者：邝思诰
朝代：明

坐爱濠梁夜不还，兴情多在水云间。节过寒食空惊眼，人对冰壶亦解颜。漫忆宫烟传往事，且看渔火起前湾。知机自得扁舟乐，何用藏名隐故山。
对酒吟仿崔国辅体
作者：邝思诰
朝代：明

年年勤种秫，酿得山中酒千斛。醯鸡似解主人欢，先报罗浮春已熟。独醒千古未为长，朝生暮死谁言速。堪笑昂藏八尺躯，不及瓮头一微物。
岁暮
作者：邝思诰
朝代：明

空斋悬暮景，脉脉向谁嗟。总为甘吾拙，非关用物奢。明霞供晚嚼，苦茗荐春芽。自顾囊羞涩，无钱向酒家。人人营岁事，吾独任吾真。似犊儿堪爱，如泥妇不嗔。促襟时见肘，举甑欲生尘。咄咄何须怪，寻常士是贫。
岁暮·其一
作者：邝思诰
朝代：明

空斋悬暮景，脉脉向谁嗟。总为甘吾拙，非关用物奢。明霞供晚嚼，苦茗荐春芽。自顾囊羞涩，无钱向酒家。
岁暮·其二
作者：邝思诰
朝代：明

人人营岁事，吾独任吾真。似犊儿堪爱，如泥妇不嗔。促襟时见肘，举甑欲生尘。咄咄何须怪，寻常士是贫。
彩花树
作者：邝思诰
朝代：明

连夜开文杏，先春发艳桃。非关催羯鼓，多是剪并刀。蕊结蜂难入，枝摇燕误高。家家争彩胜，邀赏醉香醪。
春日歌者月姬招饮舟中赋谢得招字
作者：邝思诰
朝代：明

桃花洞口女郎招，块垒胸中一石浇。饭比胡麻传碧涧，浆如云液送蓝桥。波回日暖萦金缕，水调风轻度玉箫。自古英雄好相识，虬髯红拂事非遥。
渔父词
作者：邝思诰
朝代：明

七尺长竿八尺丝，懒将香饵钓鲲鲕。夙盟象罔鸱夷侣，绿水青山是便宜。
病起答阿银校书
作者：邝思诰
朝代：明

轻薄青楼浪得名，病来傲骨已全轻。齐盟不敢争牛耳，空愧虬髯号长兄。
秋日与克念翠岭上人游滴水岩
作者：邝思诰
朝代：明

青骡遥忆白云乡，与客寻真路杳茫。玉舄漫留亭上迹，金函谁发石中藏。悬崖水滴千年薤，别涧蒲吹九节香。便欲乘风生羽翼，醉来空自笑秦王。
蛙鼓
作者：邝思诰
朝代：明

青草池塘是汝家，不辞风雨为催花。填填似振将军旅，点点如传县令衙。乐府自堪当两部，渔阳谁更会三挝。公私知尔成何事，镇日华林聒水涯。
豪士得倾城歌
作者：邝思诰
朝代：明

一女不能庇，帝王浪得名。何如豪侠士，千载流芳声。千载谁人不重色，纷纷攘夺丛戈戟。绿珠含笑堕高楼，市上齐奴甘绝馘。谁知近代有林郎，英英结客少年场。押衙古生坐西席，茅山道士燕东厢。就中虞侯须鬓赤，锦鞯朱汗藏锋镝。飞星排闼入辕门，柳返章台完赵璧。柳色尚依依，林郎恋画眉。彩毫幻出弯弯叶，翠袖翻馀袅袅枝。翠袖弓鞋入高阁，邀朋纵酒成欢乐。堕珥遗簪不是淫，绝缨灭烛聊为谑。客散月初明，花间兴可乘。茉莉口含金掌露，葡萄乳浸玉壶冰。邂逅风流不易识，须眉莫向尘中觅。文君自许暂当垆，肯使相如终四壁。
赠医士刘怀川
作者：邝思诰
朝代：明

几年修炼谢尘寰，大事因缘出世间。自养黄芽居紫府，人栽红杏遍青山。济生何用肱三折，不死全凭药九还。我亦云中曾煮石，逢君同得驻朱颜。
赠歌妓
作者：邝思诰
朝代：明

秋波频转意迟留，半是含娇半是羞。白苧裁成新按拍，几回夺得锦缠头。
迎至
作者：邝思诰
朝代：明

阴尽阳将复，邀欢万国同。变音司乐府，添线试春宫。有意梅迎腊，如知柳待风。登台遥伫望，载笔纪年丰。
送何季玉游罗浮
作者：邝思诰
朝代：明

闻道罗浮四百峰，吾生多病少行踪。君行到处须勤访，莫遣山灵笑懒慵。为觅浮山竹叶符，青鞋布袜入仙都。朗吟足当灵符术，何事真形五岳图。翠羽梅花梦不同，令人遥忆赵师雄。君今欲去缘何事，一醉前村酒肆中。山外仙居接太微，铁桥中隔又疑非。行行拾得金光草，莫向桥西住不归。
送何季玉游罗浮·其一
作者：邝思诰
朝代：明

闻道罗浮四百峰，吾生多病少行踪。君行到处须勤访，莫遣山灵笑懒慵。
送何季玉游罗浮·其三
作者：邝思诰
朝代：明

翠羽梅花梦不同，令人遥忆赵师雄。君今欲去缘何事，一醉前村酒肆中。
送何季玉游罗浮·其二
作者：邝思诰
朝代：明

为觅浮山竹叶符，青鞋布袜入仙都。朗吟足当灵符术，何事真形五岳图。
送何季玉游罗浮·其四
作者：邝思诰
朝代：明

山外仙居接太微，铁桥中隔又疑非。行行拾得金光草，莫向桥西住不归。
雁字步顾太史韵
作者：邝思诰
朝代：明

忽睹云间开玉牒，似经禹穴发金函。轻烟染就缣犹湿，淡月书成蜡未缄。拟向先天寻画一，敢从尘俗学题凡。离离清影楼头过，少妇停针泪满衫。行行伦序第相挨，岂为冲寒肯暂乖。凤彩乍从天畔列，龙文时向日边排。载书云物年来异，点染秋空晚更佳。欲采芙蓉江上寄，美人曾否袖中怀。
雁字步顾太史韵·其一
作者：邝思诰
朝代：明

忽睹云间开玉牒，似经禹穴发金函。轻烟染就缣犹湿，淡月书成蜡未缄。拟向先天寻画一，敢从尘俗学题凡。离离清影楼头过，少妇停针泪满衫。
雁字步顾太史韵·其二
作者：邝思诰
朝代：明

行行伦序第相挨，岂为冲寒肯暂乖。凤彩乍从天畔列，龙文时向日边排。载书云物年来异，点染秋空晚更佳。欲采芙蓉江上寄，美人曾否袖中怀。
上巳日同天和尚返棹却事用韵
作者：邝日晋
朝代：明

久不对江水，鉴形如故人。岸容已寂寞，草意竞鲜新。迹寄沧浪淼，心从物外亲。天风吹海沫，聚散亦相因。
再入栖贤谒天和尚
作者：邝日晋
朝代：明

不到匡山久，依稀谷口云。溪声自相答，潭影此中分。倦羽思幽托，高飞势绝群。路寻松顶出，钟磬下方闻。
归意
作者：邝日晋
朝代：明

一为送客出城闉，复向江天忆白蘋。看竹已深三月雨，拥书仍拂去年尘。芭蕉叶响同归梦，芳草烟迷滞远人。君到六桥应计日，绿沉如蜡柳丝新。
王东村梁药亭唐朴非过集时北道方归
作者：邝日晋
朝代：明

屋尽梅花梦亦寒，徘徊犹自倚阑干。天涯老友云中至，驴背新诗树底看。半世易过闲日少，两年忽别会时难。笑谈不尽风如剪，惆怅长天月又残。
磊园
作者：邝日晋
朝代：明

馀灯深夜不成辉，片片寒风透纸帷。三径菊松新月照，五湖书信故人遗。病多语拙交应少，老去年残梦已稀。自是倦游无一事，柴门不掩有云归。
磊园舍作梵刹英石假山为势家求去诗以送之
作者：邝日晋
朝代：明

廿年选石激潺湲，叠壑层峦待掩关。百尺巉岩方壁立，一朝陵谷等云閒。移来不觉惊涛险，别去应知说法难。谁惜锋棱俱损尽，蘧然坚骨渐成顽。
蜀中
作者：邝日晋
朝代：明

天分井野限峨岷，帝子城边锦作邻。栈口抱鹅过鸟道，船头击鼓止牵人。穴通殊域终归汉，剑贯长虹不阻秦。休说郎当风雨夜，永安宫草久成尘。
请藏嘉禾舟中即事
作者：邝日晋
朝代：明

孤舟容膝自能安，咒合滩声十八盘。江树迎人如旧识，青山过眼倩谁看。烟横吴岫知春早，暖入平湖见雪残。载得一乘归静社，手翻千卷解空观。
邺中
作者：邝日晋
朝代：明

魏武台高瞰大河，西陵四望只悲歌。三分地割终炎汉，四十年馀属永和。词赋一家怜独切，英雄千古感偏多。行人尚觅宫前瓦，风雨何心长绿萝。
金山寺
作者：邝日晋
朝代：明

天风吹欲去，孤坐四无邻。树杪洪涛落，云移杰阁新。夜灯分钓艇，朝钵乞鲛人。欲浣江心水，禅衣不染尘。
金山寺
作者：邝日晋
朝代：明

数峰波底起，古寺远红尘。钟磬沉孤屿，鱼龙是四邻。夜灯分钓艇，朝钵乞鲛人。玉带遗何日，迢迢江上春。
集黄俊升亦非亭同罗仲牧诸子分赋得飞字
作者：邝日晋
朝代：明

老来多积感，久别语翻稀。亭竹栖烟薄，江风吹浪飞。闲情同落落，衰影自依依。应念吾生拙，中宵慰息机。
清远飞来寺
作者：邝杰
朝代：明

古寺飞来诚地灵，舟中过客久知名。四维拥翠峰峦秀，一境无尘法界清。塔外閒云横碧落，门前流水接蓬瀛。玉环献后人何在，落日空闻猿啸声。
游灵山得游字
作者：邝杰
朝代：明

元戎小队出南州，驻节名山得胜游。日转松阴连榻净，雨馀山色带烟浮。看花听鸟临风久，对酒吟诗意日留。幸际太平无个事，不妨行乐共悠悠。
从白沙先生游厓谒大忠祠作
作者：邝梦琰
朝代：明

忠义为徇国，英雄不爱生。一心雪国耻，百战走金兵。兀术呼天哭，云燕唾手平。青衣仇未复，黄阁议垂成。江海乾坤窄，君王社稷轻。秦奸不足责，张相乃无情。竟葬南溟骨，谁悬北望情。不须论始末，都付史官评。
夜宿五层楼
作者：邝梦琰
朝代：明

高楼飞步势层层，夏木阴阴暑不生。地接东南三楚界，星分翼井两瓯屏。尉佗碑在莓苔古，伪汉江流日夜声。为问伯图今壮否，夕阳满地野烟腾。崚嶒高阁与云浮，几度凭栏对白鸥。梧树朝阳栖凤馆，桃花春水化龙洲。地连百粤千峰出，天入三江万里流。芳草东风无限意，不堪回首仲宣楼。
夜宿五层楼·其一
作者：邝梦琰
朝代：明

高楼飞步势层层，夏木阴阴暑不生。地接东南三楚界，星分翼井两瓯屏。尉佗碑在莓苔古，伪汉江流日夜声。为问伯图今壮否，夕阳满地野烟腾。
夜宿五层楼·其二
作者：邝梦琰
朝代：明

崚嶒高阁与云浮，几度凭栏对白鸥。梧树朝阳栖凤馆，桃花春水化龙洲。地连百粤千峰出，天入三江万里流。芳草东风无限意，不堪回首仲宣楼。
小金山
作者：邝梦琰
朝代：明

寺倚水云心，如藏万嶂深。窗幽辞路马，林浅宿沙禽。暮舫归村泊，晨钟扣梵音。偶来诗景在，词翰堕球琳。
峡山飞来寺
作者：邝梦琰
朝代：明

昔年曾上碧峰头，今日还登江上楼。天与斯文聊寄迹，我来山鬼莫深愁。乾坤万古山河在，世态无穷江水流。不但倚阑空怅望，举头犹有庙廊忧。
游海珠寺
作者：邝梦琰
朝代：明

胜日来登憩，珠江一倚蓬。地幽偏隐寺，僧老善谈农。野水通诸渎，湖山露数峰。清吟应不寐，星月夜堂空。尘哗何扰扰，一笑喜逢僧。茶话留宾榻，莲经照佛灯。宝山居胜地，星水透层冰。有分诗缘里，何劳白眼憎。
游海珠寺·其一
作者：邝梦琰
朝代：明

胜日来登憩，珠江一倚蓬。地幽偏隐寺，僧老善谈农。野水通诸渎，湖山露数峰。清吟应不寐，星月夜堂空。
游海珠寺·其二
作者：邝梦琰
朝代：明

尘哗何扰扰，一笑喜逢僧。茶话留宾榻，莲经照佛灯。宝山居胜地，星水透层冰。有分诗缘里，何劳白眼憎。
登小金山
作者：邝梦琰
朝代：明

图开真境自神工，背有青山面石淙。夜梵惊回猿鹤梦，月庭清夜落长松。晚过云林半似村，旋烧茶灶当清樽。可人雪后溶溶月，晴照山房与竹门。
登小金山·其一
作者：邝梦琰
朝代：明

图开真境自神工，背有青山面石淙。夜梵惊回猿鹤梦，月庭清夜落长松。
登小金山·其二
作者：邝梦琰
朝代：明

晚过云林半似村，旋烧茶灶当清樽。可人雪后溶溶月，晴照山房与竹门。
卢绾故宅
作者：邝颐
朝代：明
体裁：七言绝句

春水蘼芜三月雨，夕阳城郭几家烟。野禽不解兴亡恨，犹自飞飞下碧川。
怀龙川刘生昆仲
作者：邝鸾
朝代：明

孤月苍茫挂碧空，感怀人在月华东。关山满地俱戎马，消息何年又雁鸿。朔雪春风千里外，白头玄草百年中。江门寒雨秋相问，手把芙蓉思万重。
无题和李商隐
作者：邝鸾
朝代：明

垂云莽莽夜还风，人在青楼碧树东。伏枕年华秋易老，隔帘消息梦难通。歌中郢雪谁同白，别后园桃不耐红。吟罢四愁愁转剧，可堪搔首望飞蓬。
无题和李商隐
作者：邝鸾
朝代：明

萧飒秋声几度来，更堪鸣雨过残雷。天空青鸟西飞去，露冷瑶台晓梦回。潦倒岁时思旧侣，风流词赋属多才。等閒往事休回首，俯仰人间有劫灰。月落空阶记旧踪，谁家砧杵乱疏钟。尘心到处还多事，幽兴无时不自浓。帐底寂寥听雨雪，樽前萧瑟对芙蓉。白头倾盖成何事，并作愁城一万重。百年开口笑应难，静里频惊岁月残。老去不妨蓬鬓改，病来长惜酒杯乾。故园松菊留迟暮，并蒂芙蓉及早寒。莫道秋容零落尽，春风曾照碧桃看。
无题和李商隐·其一
作者：邝鸾
朝代：明

萧飒秋声几度来，更堪鸣雨过残雷。天空青鸟西飞去，露冷瑶台晓梦回。潦倒岁时思旧侣，风流词赋属多才。等閒往事休回首，俯仰人间有劫灰。
无题和李商隐·其三
作者：邝鸾
朝代：明

百年开口笑应难，静里频惊岁月残。老去不妨蓬鬓改，病来长惜酒杯乾。故园松菊留迟暮，并蒂芙蓉及早寒。莫道秋容零落尽，春风曾照碧桃看。
无题和李商隐·其二
作者：邝鸾
朝代：明

月落空阶记旧踪，谁家砧杵乱疏钟。尘心到处还多事，幽兴无时不自浓。帐底寂寥听雨雪，樽前萧瑟对芙蓉。白头倾盖成何事，并作愁城一万重。
关山月
作者：邝鸿
朝代：明

关山一片月，秋色夜初阑。影入胡天冷，光流陇水寒。暂同兵气白，翻与角声残。辛苦楼兰戍，多因掩泪看。
文邑八景 其一 三江夹洞
作者：邢之显
朝代：明

壮矣城南一洞天，三江环绕夜沦涟。澄波没岸凝秋雾，空翠飞檐挂紫烟。一粒明珠浮镜里，半钩新月映帘前。依稀欲写沧洲景，到处逢人话辋川。
文邑八景 其二 浮丘分潮
作者：邢之显
朝代：明

人间何处有丹丘，花落鸟啼景自幽。鲛室玲珑浮翠岛，冰壶潋滟贮瀛洲。孤峰半落青天外，二水中分大地流。搔首问天差足慰，扁舟拟作武陵游。
文邑八景·三江夹洞
作者：邢之显
朝代：明

壮矣城南一洞天，三江环绕夜沦涟。澄波没岸凝秋雾，空翠飞檐挂紫烟。一粒明珠浮镜里，半钩新月映帘前。依稀欲写沧洲景，到处逢人话辋川。人间何处有丹丘，花落鸟啼景自幽。鲛室玲珑浮翠岛，冰壶潋滟贮瀛洲。孤峰半落青天外，二水中分大地流。搔首问天差足慰，扁舟拟作武陵游。
三门观砥柱
作者：邢云路
朝代：明
体裁：七言律诗

神工何日决昆崙，触石东来万里奔。风浪无端晴作雨，乾坤不定势翻盆。龙宫横锁三门壮，鳌极中撑一柱尊。咫尺浮槎横汉上，支机还欲觅天孙。
仙人迹
作者：邢云路
朝代：明
体裁：五言律诗

樵者逢仙子，须臾已烂柯。彭年同蟪老，隙日逐驹过。身外功名幻，樽中岁月多。长安看弈客，胜负竟如何。
会仙府
作者：邢云路
朝代：明
体裁：七言绝句

白云飞尽见青山，上有元都日月閒。香满琳宫仙满座，不知甲子在人间。
吴山
作者：邢云路
朝代：明
体裁：七言律诗

午夜心斋持瓣香，清晨上殿肃趋跄。天门伐鼓开阊阖，王子吹箫引凤凰。呼吸有诚通帝座，晶荧无语下金皇。五风十雨昭灵贶，愿乞神功福下方。
吴山·其一
作者：邢云路
朝代：明
体裁：七言律诗

午夜心斋持瓣香，清晨上殿肃趋跄。天门伐鼓开阊阖，王子吹箫引凤凰。呼吸有诚通帝座，晶莹无语下金皇。五风十雨昭灵贶，愿乞神功福下方。
吴山·其二
作者：邢云路
朝代：明
体裁：七言律诗

岩岩吴岳势何雄，极目秦关指顾中。二华东来连太白，千峰西下接崆峒。鹦藏古树言成赋，凤翥高冈曲度桐。怪是巨灵通灏气，芙蓉五朵插苍穹。
吴山姚孟昱
作者：邢云路
朝代：明
体裁：七言律诗

大地由来神所司，灏灵吴岳独雄兹。每向空中旋造化，还从冥里运希夷。雨泽渥沾青野足，烟霞深锁碧峦奇。陇西胜概名千古，别是乾坤一奥基。
夕阳岩
作者：邢云路
朝代：明
体裁：七言绝句

日落西山映远空，金乌影上玉屏风。馀晖返照千山色，满峪参差入画中。
宿姑射洞
作者：邢云路
朝代：明
体裁：五言律诗

玉洞何年凿，瑶宫此日开。吹箫逢鹿女，采药宿天台。虚室心生白，炊粱梦已回。早闻清磬发，山月正徘徊。
得一庵
作者：邢云路
朝代：明
体裁：七言绝句

道本无一亦无得，应知天地亦虚舟。强名得一者谁子，试看庵中有也不。
望仙亭
作者：邢云路
朝代：明
体裁：七言绝句

两崖崱屴此亭閒，望入蓬莱咫尺间。白鹤青牛看不尽，道人何处觅元关。
木兰祠诗
作者：邢云路
朝代：明
体裁：七言律诗

羽檄徵兵十道飞，古来女侠似君稀。自怜铅粉还青海，谁识纤罗换铁衣。月冷关山鸿正度，风寒刁斗梦频归。夕阳千载祠空在，犹向居人问是非。
果老岭
作者：邢云路
朝代：明
体裁：七言绝句

缥缈仙人御紫氛，蹇驴踏破岭头云。至今瑶草琪花发，犹似当年瑞霭薰。
步云路
作者：邢云路
朝代：明
体裁：七言绝句

矗起层峦紫翠攒，行空步步蹑云端。御风便欲升天去，大地山河下界看。
班姬山庙
作者：邢云路
朝代：明
体裁：五言律诗

古庙松楸在，荒山岁月长。伤心对流水，不复到咸阳。殿锁霓裳冷，山颦翠黛长。神游知有恨，风雨送斜阳。
琴棋台
作者：邢云路
朝代：明
体裁：七言绝句

一局残棋已烂柯，人琴俱去奈愁何。祇今惟有仙踪在，千载高台落照多。
登藐姑射山怀神人
作者：邢云路
朝代：明
体裁：七言律诗

冰雪肌肤绰约姿，乘龙飞去竟何之。瑶宫想像三山佩，玊洞虚无五色芝。日落姑峰蕉梦断，月明汾水鹤归迟。蒙庄一语疑千载，欲学游仙恐浪思。
白龙洞
作者：邢云路
朝代：明
体裁：七言绝句

玉洞空明秘宝藏，白龙蟠隐气舒扬。谁知变化须臾事，沛作甘霖遍九方。
西湖竹枝词
作者：邢云路
朝代：明
体裁：词

里湖外湖春水深，断桥不断入湖心。郎在外湖唱吴曲，妾在里湖吟越吟。
龙子祠清音亭
作者：邢云路
朝代：明
体裁：古风

寻幽何处得清娱，轩豁风亭景色殊。四座共为湖海客，一樽聊对辋川图。晴峰入槛横烟翠，秋水。空坐玉壶。最是良宵堪纵饮，醉看明月起双凫。
与崔明府谭邺中旧事作
作者：邢侗
朝代：明

相州城北正黄昏，犹记春衫污酒痕。一自簿书淹墨绶，顿令花月负清樽。词场七子看前辈，魏帝三台想旧恩。与尔夜深谈转剧，九河风雨暗千门。
古意
作者：邢侗
朝代：明

零落钿蝉出汉宫，阑干双泪背春风。君王总署回心院，再画蛾眉恐未工。
寄徐茂吴
作者：邢侗
朝代：明

摄瑑江城事已非，宦情原与世情违。归来负郭无田宅，到处寒波有钓矶。啼鸟似关愁客语，乱云如曳故人衣。知君词笔频年健，几向秋空咏落晖。
寄章廷纶画史
作者：邢侗
朝代：明

丹阳郭里谁怜汝，涕水亭边最忆君。此日谢安团扇上，无人为画敬亭云。
寄讯憨公海印寺
作者：邢侗
朝代：明

种得霜粳弟子舂，掌中山雀钵中龙。诸方衲子归香积，可奈斋时一片钟。
效唐人杂兴·其一
作者：邢侗
朝代：明
体裁：七言绝句

秣陵花柳接平桥，渡口垂丝隐画桡。君且莫歌桃叶曲，秦淮今夕不通潮。
效唐人杂兴·其二
作者：邢侗
朝代：明
体裁：七言绝句

霜风如剪夜飕飕，欢去欢来不系舟。今日一壶临古渡，隔河人唱白苻鸠。
演乐天闺妇诗意
作者：邢侗
朝代：明
体裁：古风

三岁戍辽阳，无日不长欷。夜合花几开，刀头望来慰。红绡带缓无，绿鬟低也未。正咏白家诗，隔墙啼络纬。
用韫学士待命长山许枉泲园诗以奉迟
作者：邢侗
朝代：明
体裁：七言律诗

系节曾同雪夜欢，别来翻觉会时难。愁随南陌暮云远，梦落东风春雨寒。病里书从前夕寄，酒边花是异乡看。即今圣代思公等，一为苍生起谢安。
秋日得李希说年兄太原书却寄
作者：邢侗
朝代：明
体裁：五言律诗

故国风烟古，天涯草树疏。月通汾水梦，云度太行书。出处皆吾道，寒暄有敝庐。题封犹未悉，瓜地待春锄。
秋日百谷以其群从见存把扇对酒漫赋寄怀
作者：邢侗
朝代：明

爱弟邻庄意气雄，托将书札及秋风。乍抛渔猎游初薄，才隔池塘梦已工。狼籍素纨霜杵色，绸缪香露菊花丛。相看两地成追忆，练影云封入望同。
秋日送郭氏甥之白檀塞
作者：邢侗
朝代：明

西风切切正吹裳，送子河桥不尽觞。黄叶坠阶时听雨，敝裘当晓欲沾裳。旌门九月寒沙屦，猎火千山入野桑。莫道边庭前路隔，马蹄行处是渔阳。
竹马歌为济南太守槜李沈公作
作者：邢侗
朝代：明
体裁：乐府曲辞

使君五马马五色，儿童竹马马以百。朝朝迟公阡与陌，胡为不夙来，令我父兄头渐白。
腊日送野鸥先生赴清源访狄将军
作者：邢侗
朝代：明

残雪犹在地，送君将奈何。客衫翻酒污，乡梦落梅多。晓寺钟初定，寒林鸟始过。行行遇知己，按剑一长歌。
走笔戏赠万伯修使君二首
作者：邢侗
朝代：明

五花胡马鹴鹔裘，夜猎归来兴未休。教唱西凉新乐府，一时霜月遍幽州。杞花垂实玉关秋，壮岁无端去国愁。自笑年来身暴贵，画旗春色上龙楼。
走笔戏赠万伯修使君二首·其一
作者：邢侗
朝代：明

五花胡马鹴鹔裘，夜猎归来兴未休。教唱西凉新乐府，一时霜月遍幽州。
走笔戏赠万伯修使君二首·其二
作者：邢侗
朝代：明

杞花垂实玉关秋，壮岁无端去国愁。自笑年来身暴贵，画旗春色上龙楼。
边□
作者：邢侗
朝代：明

单于纳款愿称王，更领阏氏入举觞。不是中原浑却备，原来胡马罢腾骧。宣云节镇秋开市，文武官裨夜射羊。见说近年王太保，白头垂泪拂金疮。
送张仲仪四首
作者：邢侗
朝代：明

郁金枝拂郁金尊，送尔银鞍过远村。十里春城三日雨，那禁芳草闭黄昏。董子园边放去舟，故人牵缆数相留。客心已逐花前发，总听骊歌不解愁。争传主第牡丹开，十二街中喧若雷。怪尔洒蹄骝马汗，与谁同去看花来。九重严召动千官，五岭流人鬓渐残。可笑张兄与邢弟，对床时把剑书看。
送张仲仪四首·其一
作者：邢侗
朝代：明

郁金枝拂郁金尊，送尔银鞍过远村。十里春城三日雨，那禁芳草闭黄昏。
送张仲仪四首·其三
作者：邢侗
朝代：明

争传主第牡丹开，十二街中喧若雷。怪尔洒蹄骝马汗，与谁同去看花来。
送张仲仪四首·其二
作者：邢侗
朝代：明

董子园边放去舟，故人牵缆数相留。客心已逐花前发，总听骊歌不解愁。
送张仲仪四首·其四
作者：邢侗
朝代：明

九重严召动千官，五岭流人鬓渐残。可笑张兄与邢弟，对床时把剑书看。
送方胥成之蓟门塞
作者：邢侗
朝代：明

三月莺花促别筵，三春离思逐行边。风烟不改卢龙塞，客子今过饮马泉。乡路半年无雁字，将军诸道有楼船。纷纷家国堪垂涕，君去并州又几年。
送杨博士计偕北上
作者：邢侗
朝代：明

蒯缑犹似布衣时，题柱休令关吏知。晓渡白沟河上路，雪残鸦拂野棠枝。入京翻遣似并州，数醉乡人春酒楼。来日寄将消息否，绮窗寒树着花愁。
送杨博士计偕北上·其一
作者：邢侗
朝代：明

蒯缑犹似布衣时，题柱休令关吏知。晓渡白沟河上路，雪残鸦拂野棠枝。
送杨博士计偕北上·其二
作者：邢侗
朝代：明

入京翻遣似并州，数醉乡人春酒楼。来日寄将消息否，绮窗寒树着花愁。
送毛懋新山人归河南
作者：邢侗
朝代：明

落拓怜吾友，知音聋俗稀。天秋一鸿动，人老外黄归。客梦迷吹角，闲情入捣衣。送君邮树转，寒雨正霏霏。
送济南赵太常起家大京兆
作者：邢侗
朝代：明

三辅风烟傍紫清，征书十道及躬耕。起家杜曲新京兆，入对齐川旧伏生。箧里残荷留野服，马头斜月引征程。太常不忘玄都观，重问繁桃醉玉笙。
闻王百谷寓南屏寺奉怀
作者：邢侗
朝代：明

卜筑南屏寺，多因太守贤。榻移千竹润，书枕一床眠。礼佛沉香火，看花细雨天。无缘陪胜侣，吟望独凄然。
黄中丞东巡曲二首
作者：邢侗
朝代：明

宁戚城荒墨水流，不其书阁晚烟收。停车忽讶罗衣薄，春到齐封海尚秋。清笳叠鼓对衔卮，片片晴云上画旗。万里沧波舒眼尽，日边残峤是东夷。
黄中丞东巡曲二首·其一
作者：邢侗
朝代：明

宁戚城荒墨水流，不其书阁晚烟收。停车忽讶罗衣薄，春到齐封海尚秋。
黄中丞东巡曲二首·其二
作者：邢侗
朝代：明

清笳叠鼓对衔卮，片片晴云上画旗。万里沧波舒眼尽，日边残峤是东夷。
和性甫九日松下饮酒次韵
作者：邢参
朝代：明

溪上翛然松两树，共迎绛帐此中开。閒人不许弹棋入，益友从教品砚来。千岁丰姿俱偃蹇，重阳节序独徘徊。诸生乞假成吾乐，仰盻乔柯饮玉杯。
寄性甫
作者：邢参
朝代：明

坐探诗翁兴不孤，野航随处勘新图。春风蒲柳鹅肫荡，夜月丝萝莺脰湖。两地独行堪贳酒，一时相忆废操觚。章泾流水清如渭，泛览何人为接舻。
寄玄敬
作者：邢参
朝代：明

函丈论文十载余，暂违接席笑慵疏。要知泉石蒙题品，谩遣椷封侯起居。满座宾朋应贳酒，一楼灯火想雠书。新春未肯经郛郭，孤负蓬门日扫除。
寒食与朱尧民张梦晋郊行读道旁遗碑感而风咏
作者：邢参
朝代：明

冷落郊原值禁烟，红桃一树倩人怜。行来尽拂残碑看，若个能知后百年。
怀友诗 其一 吴奕嗣业
作者：邢参
朝代：明

共泛荒溪际，匆匆两月来。薰风老苜蓿，霖雨熟杨梅。裹茗寻僧试，看花许客陪。遥知明月夜，独棹酒船回。
怀友诗 其二 蔡羽九逵
作者：邢参
朝代：明

羡子湖山胜，来游路却遥。开园咏芍药，入寺探樱桃。夜月黄金缕，春风碧玉箫。终年劳苦想，洞府隔凡嚣。
怀友诗·吴奕嗣业
作者：邢参
朝代：明

共泛荒溪际，匆匆两月来。薰风老苜蓿，霖雨熟杨梅。裹茗寻僧试，看花许客陪。遥知明月夜，独棹酒船回。羡子湖山胜，来游路却遥。开园咏芍药，入寺探樱桃。夜月黄金缕，春风碧玉箫。终年劳苦想，洞府隔凡嚣。
性甫游杭以诗见示次韵
作者：邢参
朝代：明

西湖佳胜播馀杭，一到千金未易偿。避俗不趍公府畔，怀贤先扣隐居旁。清狂冒雨登黄鹤，沉醉临风卧紫阳。行李独携诗数首，归来都诧少年场。
次韵性甫留题集福庵
作者：邢参
朝代：明

禅院年深竹树匀，磬声清彻了情尘。空房独借高人榻，委巷原依长者邻。金石成编缘好古，丹青落笔为留春。岁穷莫叹居荒僻，台馈邦侯辄命人。
次韵性甫诞日与吴彭年会饮阊门
作者：邢参
朝代：明

高楼张宴贺生辰，岂是阳湖两客身。车马不容惊里俗，管弦嬴得沸城闉。邵翁安乐无遗累，莱氏欢娱有老亲。自寿诗成吾合和，共为桑梓百年人。
赠性甫
作者：邢参
朝代：明

僦却楼居恣赏春，临溪更得采香蘋。一瓢醴酒常浮月，数箧遗书不受尘。静语未尝关世务，醉眠多是任天真。耆年无恙贫无虑，绛帐传经喜有人。
赠王山人
作者：邢参
朝代：明

耆年身不倦，行乐在田园。覆宅榆桑郁，聚村宗族繁。魏三风格少，杜五典刑存。喜不嫌余懒，闲来每过门。
题东禅璿公房
作者：邢参
朝代：明

东城少僧寺，赖此堪寄迹。独往路不迂，尝来意还适。暖风逗莺花，宿雨滋燕麦。不有高闲徒，凭谁话今昔。
七星排斗
作者：邢宥
朝代：明

岂信人间有列星，天移北斗下南溟。望先及塔摹孤影，削不成峰笑五丁。返照入波垂列宿，密云扶雾点高形。皇舆碧落通呼吸，何日登临勒短铭。
中秋对月
作者：邢宥
朝代：明

举头问月月无辞，俯首衔杯有所思。棘院观光群射策，茅斋刻影独吟诗。入秋欲养身丰羽，试酒先将面点朱。今夕桂条凭折尽，来科留取最高枝。
九日有怀
作者：邢宥
朝代：明

虚度重阳六十秋，菊花空对酒难酬。闲吟诗句皆新得，遍历江山多旧游。丘上曙开堪纵目，壶中矢发旋添筹。兴来活泼天机永，散步溪边看水流。
乞致仕年得家书
作者：邢宥
朝代：明

老来肌骨怕寒侵，无夜家园不上心。万里路行经半载，一封书到值千金。抗颜璧水知无补，营老菟裘念愈深。预报吾儿扫门径，乞骸早晚便投簪。
书怀
作者：邢宥
朝代：明

生平安分只随缘，临老休归得自然。两脚徐徐行实地，一心坦坦对青天。月因近日光常减，竹到经霜节愈坚。记得唐人好言语，相公但愿汝无权。
任都御史纪恩
作者：邢宥
朝代：明

半载封章两度颁，主恩深注再迁官。藩参既领一州易，都宪重兼百政难。财赋东南民力困，祖宗根本地方宽。拳拳付托为兵食，计拙谋疏寝未安。
休归咏怀
作者：邢宥
朝代：明

脱却樊笼得自繇，家园万里望琼州。花看晚节添幽兴，人忆同时觅旧游。一枕黑甜山舍午，半樽白泼水亭秋。归来已定栖身计，独愧君恩未尽酬。枉尺何劳计直寻，一官尝抱旧儒巾。时当岁晏芳心歇，风入高秋病骨侵。圣主独怜章累上，列卿同赆酒频斟。投簪莫讶归来早，倦鸟惟应恋故林。
休归咏怀·其一
作者：邢宥
朝代：明

脱却樊笼得自繇，家园万里望琼州。花看晚节添幽兴，人忆同时觅旧游。一枕黑甜山舍午，半樽白泼水亭秋。归来已定栖身计，独愧君恩未尽酬。
休归咏怀·其二
作者：邢宥
朝代：明

枉尺何劳计直寻，一官尝抱旧儒巾。时当岁晏芳心歇，风入高秋病骨侵。圣主独怜章累上，列卿同赆酒频斟。投簪莫讶归来早，倦鸟惟应恋故林。
十岁勉学
作者：邢宥
朝代：明

希贤希圣又希天，治国齐家此一肩。德业文章传世久，我今宜勉自童年。
吟翡翠
作者：邢宥
朝代：明

文彩彬彬翠黛鲜，品流未让百禽先。休言筋骨非为贵，且道皮毛也值钱。
和友人韵
作者：邢宥
朝代：明

作吏平江已六秋，抚心民事未全酬。闲来且看儿童乐，兴至还同父老游。红叶乘风惊落帽，黄花借酒可添筹。羡君作赋称通彦，凭眺高山任水流。